text:
henhold til en parts
 konkurrencelovgivning for at forhindre eller afhjælpe en begrænsning eller fordrejning af
 konkurrencen, eller
 b) en part tillader anvendelsen af en intellektuel ejendomsrettighed i henhold til TRIPS-aftalens
 artikel 31 eller artikel 31a eller indfører eller opretholder foranstaltninger, der kræver
 videregivelse af data eller fortrolige oplysninger, som er omfattet af og er i overensstemmelse
 med TRIPS-aftalens artikel 39, stk. 3.
 5. Stk. 1, litra a)-c), og stk. 2, litra a) og b), finder ikke anvendelse på kvalifikationskrav for varer
 eller tjenesteydelser i forbindelse med deltagelsen i programmer for eksportfremme og udenlandsk
 bistand.
 6. Det præciseres, at denne artikel ikke udelukker, at en parts kompetente myndigheder kan
 håndhæve enhver forpligtelse eller tilsagn, der er indgået mellem andre personer end en part, og
 som ikke direkte eller indirekte er blevet pålagt eller krævet af den pågældende part.
 7. Det præciseres, at stk. 2, litra a) og b), ikke finder anvendelse på krav, som en importerende
 part pålægger vedrørende indholdet af varer for at være berettiget til toldpræferencer eller
 præferentielle toldkontingenter.
 8. Stk. 1, litra l), finder ikke anvendelse, hvis kravet indføres eller håndhæves, eller forpligtelsen
 eller tilsagnet håndhæves af en domstol som et rimeligt vederlag i henhold til den pågældende parts
 lovgivning om ophavsret.
 9. En part må hverken indføre eller håndhæve foranstaltninger, der er uforenelige med dens
 forpligtelser i henhold til aftalen om handelsrelaterede investeringsforanstaltninger, heller ikke selv
 om en sådan foranstaltning er opført af den pågældende part i BILAG SERVIN-1 [Eksisterende
 foranstaltninger] eller BILAG SERVIN-2 [Fremtidige foranstaltninger].
 10. Det præciseres, at denne artikel ikke må fortolkes således, at den kræver, at en part tillader,
 at en bestemt tjenesteydelse leveres på tværs af grænserne, hvis den pågældende part indfører eller
 opretholder restriktioner eller forbud mod en sådan levering af tjenesteydelser, som er i
 overensstemmelse med de forbehold, betingelser eller kvalifikationer, der er fastsat for en sektor,
 delsektor eller aktivitet, der er opført i BILAG SERVIN-1 [Eksisterende foranstaltninger] eller BILAG
 SERVIN-2 [Fremtidige foranstaltninger].
 11. En betingelse for tildeling eller fortsat tildeling af en fordel som omhandlet i stk. 2 udgør ikke
 et krav eller et tilsagn eller en forpligtelse med henblik på anvendelsen af stk. 1.
 Artikel SERVIN.2.7: Ikkeforenelige foranstaltninger og undtagelser
 1. Artikel SERVIN.2.2 [Markedsadgang], 2.3 [National behandling], 2.4
 [Mestbegunstigelsesbehandling], 2.5 [Øverste ledelse og bestyrelse] og 2.6 [Præstationskrav] finder
 ikke anvendelse på:
 a) nogen eksisterende ikkeforenelig foranstaltning, som opretholdes af en part på:
 i) for Unionen:
 A) Unionen, jf. Unionens liste i bilag SERVIN.1 [Eksisterende foranstaltninger]
 97
 ---pagebreak--- B) En medlemsstats centrale forvaltningsniveau, jf. Unionens liste i bilag
 SERVIN.1 [Eksisterende foranstaltninger]
 C) en medlemsstats regionale forvaltningsniveau, jf. Unionens liste i bilag
 SERVIN.1 [Eksisterende foranstaltninger] eller
 D) lokalt forvaltningsniveau, bortset fra det i litra C) omhandlede niveau og
 ii) for Det Forenede Kongerige:
 A) det centrale forvaltningsniveau, jf. Det Forenede Kongeriges liste i bilag
 SERVIN.1 [Eksisterende foranstaltninger]
 B) [regionalt forvaltningsniveau], jf. Det Forenede Kongeriges liste i bilag
 SERVIN.1 [Eksisterende foranstaltninger]
 eller
 C) lokalt forvaltningsniveau
 b) fortsat anvendelse eller omgående fornyelse af en ikkeforenelig foranstaltning som omhandlet
 i litra a) eller


text:
c) en ændring af en ikkeforenelig foranstaltning som omhandlet i dette stykkes litra a) og b), i det
 omfang ændringen ikke gør foranstaltningen endnu mindre forenelig med artikel SERVIN.2.2
 (Markedsadgang), artikel SERVIN.2.3 (National behandling), artikel SERVIN.2.4
 (Mestbegunstigelsesbehandling), artikel SERVIN.2.5 (Øverste ledelse og bestyrelse) eller
 artikel SERVIN.2.6 (Præstationskrav).
 2. Artikel SERVIN.2.2 [Markedsadgang], 2.3 [National behandling], 2.4
 [Mestbegunstigelsesbehandling], 2.5 [Øverste ledelse og bestyrelse] og 2.6 [Præstationskrav] finder
 ikke anvendelse på en parts foranstaltning, som er forenelig med de forbehold, betingelser eller
 kvalifikationer, der er angivet for en sektor, delsektor eller aktivitet opført i bilag SERVIN.2
 [Forbehold for fremtidige foranstaltninger].
 3. Artikel SERVIN.2.3 [National behandling] og 2.4 [Mestbegunstigelsesbehandling] finder ikke
 anvendelse på en foranstaltning, som udgør en undtagelse til eller en fravigelse fra TRIPS-aftalens
 artikel 3 eller 4, jf. de specifikke bestemmelser i denne aftales artikel 3-5.
 4. Det præciseres, at artikel SERVIN.2.3 [National behandling] og 2.4
 [Mestbegunstigelsesbehandling] ikke må fortolkes således, at det forhindrer en part i at fastsætte
 oplysningskrav, herunder til statistiske formål, i forbindelse med etablering eller drift foretaget af
 investorer fra den anden part eller af omfattede virksomheder, forudsat at det ikke udgør et middel
 til at omgå den pågældende parts forpligtelser i henhold til disse artikler.
 Kapitel 3: Grænseoverskridende handel med tjenesteydelser
 Artikel SERVIN.3.1: Anvendelsesområde
 Dette kapitel finder anvendelse på foranstaltninger, som træffes af en part og påvirker den
 grænseoverskridende handel med tjenesteydelser fra tjenesteydere fra den anden part.
 98
 ---pagebreak--- Artikel SERVIN.3.2: Markedsadgang
 En part må ikke, hverken på hele sit område eller på regionalt plan, indføre eller opretholde
 foranstaltninger, der:
 a) medfører en begrænsning af:
 i) antallet af tjenesteydere, som kan levere en specifik tjenesteydelse, hvad enten det er
 i form af numeriske kvoter, monopoler, tjenesteydere med eksklusive rettigheder eller
 krav om en økonomisk behovsprøve
 ii) den samlede værdi af tjenesteydelsestransaktioner eller aktiver i form af numeriske
 kvoter eller krav om en økonomisk behovsprøve eller
 iii) det samlede antal tjenesteydelsesoperationer eller den samlede produktion af
 tjenesteydelser udtrykt som specifikke numeriske enheder i form af kvoter eller krav
 om en økonomisk behovsprøve13 eller
 b) begrænser eller kræver specifikke former for juridiske enheder eller joint ventures, gennem
 hvilke en tjenesteleverandør kan levere en tjenesteydelse.
 Artikel SERVIN.3.3: Lokal tilstedeværelse
 En part må ikke kræve, at en tjenesteyder fra den anden part etablerer eller opretholder en
 virksomhed eller er hjemmehørende på dens område som en betingelse for grænseoverskridende
 levering af en tjenesteydelse.
 Artikel SERVIN.3.4: National behandling
 1. Hver part indrømmer tjenesteydelser og tjenesteydere fra den anden part en behandling,
 der ikke er mindre gunstig end den, den pågældende part indrømmer sine egne tjenesteydelser og
 tjenesteydere i lignende situationer.
 2. En part kan opfylde kravet i stk. 1 ved at indrømme tjenesteydelser og tjenesteydere fra den
 anden part en behandling, der enten er formelt identisk med eller formelt forskellig fra den
 behandling, den indrømmer sine egne tjenesteydelser og tjenesteydere.
 3. En formelt identisk eller formelt forskellig behandling betragtes som mindre gunstig, hvis
 den ændrer konkurrencevilkårene til fordel for partens tjenesteydelser eller tjenesteydere i forhold
 til den anden parts tjenesteydelser eller tjenesteydere.

type: contracts

jurisdiction: EU


text:
4. Intet i denne artikel må fortolkes således, at det kræves af parterne, at de skal kompensere
 for iboende konkurrencemæssige ulemper, der følger af, at de pågældende tjenesteydelser eller
 tjenesteydere er udenlandske.
 13
 artikel SERVIN.3.2 [Markedsadgang], litra a), nr. iii), omfatter ikke en parts foranstaltninger, der
 begrænser produktionsfaktorerne for levering af tjenesteydelser.
 99
 ---pagebreak--- Artikel SERVIN.3.5: Mestbegunstigelsesbehandling
 1. Hver part indrømmer tjenesteydelser og tjenesteydere fra den anden part en behandling,
 der ikke er mindre gunstig end den, den i tilsvarende situationer indrømmer tjenesteydelser og
 tjenesteydere fra et tredjeland.
 2. Stk. 1 skal ikke fortolkes således, at det forpligter en part til at lade tjenesteydelser og
 tjenesteydere fra den anden part være omfattet af behandling, som følger af:
 a) en international aftale om undgåelse af dobbeltbeskatning eller en anden international aftale
 eller ordning, som udelukkende eller hovedsagelig vedrører beskatning, eller
 b) foranstaltninger vedrørende anerkendelse, herunder af standarderne eller kriterierne for
 meddelelse af tilladelse, licens eller certificering af en fysisk person eller en virksomhed med
 henblik på udøvelse af en økonomisk aktivitet eller af tilsynsforanstaltninger som omhandlet i
 stk. 3 i GATS-bilaget om finansielle tjenesteydelser.
 3. Det præciseres, at materielle bestemmelser i andre internationale aftaler indgået af en part
 med et tredjeland eller den rent formelle gennemførelse af disse bestemmelser i national ret, i det
 omfang det er nødvendigt for at indarbejde dem i den nationale retsorden, ikke i sig selv udgør den
 "behandling", der er omhandlet i stk. 1. En parts foranstaltninger i henhold til disse bestemmelser
 kan udgøre en sådan behandling og dermed give anledning til en overtrædelse af denne artikel.
 Artikel SERVIN.3.6: Ikkeforenelige foranstaltninger
 1. Artikel SERVIN.3.2 [Markedsadgang], SERVIN.3.3 [Lokal tilstedeværelse], SERVIN.3.4 [National
 behandling] og SERVIN.3.5 [Mestbegunstigelsesbehandling] finder ikke anvendelse på:
 a) nogen eksisterende ikkeforenelig foranstaltning, som opretholdes af en part på:
 i) for Unionen:
 A) Unionen, jf. Unionens liste i bilag SERVIN-1 [Eksisterende foranstaltninger]
 B) en medlemsstats centrale forvaltningsniveau, jf. Unionens liste i bilag
 SERVIN-1 [Eksisterende foranstaltninger]
 C) en medlemsstats regionale forvaltningsniveau, jf. Unionens liste i bilag
 SERVIN-1 [Eksisterende foranstaltninger] eller
 D) lokalt forvaltningsniveau, bortset fra det i litra C) omhandlede niveau og
 ii) for Det Forenede Kongerige:
 A) det centrale forvaltningsniveau, jf. Det Forenede Kongeriges liste i bilag
 SERVIN-1 [Eksisterende foranstaltninger]
 B) et regionalt forvaltningsniveau, jf. Det Forenede Kongeriges liste i bilag
 SERVIN-1 [Eksisterende foranstaltninger] eller
 C) lokalt forvaltningsniveau
 100
 ---pagebreak--- b) fortsat anvendelse eller omgående fornyelse af en ikkeforenelig foranstaltning som omhandlet
 i litra a) eller
 c) en ændring af en ikkeforenelig foranstaltning som omhandlet i dette stykkes litra a) og b), i det
 omfang ændringen ikke gør foranstaltningen endnu mindre forenelig med artikel SERVIN.3.2
 [Markedsadgang], artikel SERVIN.3.3 [Lokal tilstedeværelse], 3.4. [National behandling] og
 artikel SERVIN.3.5 [Mestbegunstigelsesbehandling].
 2. Artikel 3.2 [Markedsadgang], SERVIN.3.3 [Lokal tilstedeværelse], SERVIN.3.4 [National
 behandling] og SERVIN.3.5 [Mestbegunstigelsesbehandling] finder ikke anvendelse på en parts
 foranstaltning, som er i overensstemmelse med de forbehold, betingelser eller kvalifikationer,
 der er fastsat for en sektor, delsektor eller aktivitet, der er opført i bilag SERVIN-2 [Fremtidige
 foranstaltninger].
 Kapitel 4: Fysiske personers indrejse og midlertidige ophold i forretningsøjemed
 Artikel SERVIN.4.1:


text:
Anvendelsesområde og definitioner
 1. Dette kapitel finder anvendelse på en parts foranstaltninger, der påvirker indrejse i den
 pågældende part foretaget af fysiske personer fra den anden part, som er forretningsrejsende i
 etableringsøjemed, virksomhedsinternt udstationerede, investorer, leverandører af
 kontraktbaserede tjenesteydelser, selvstændige erhvervsdrivende og besøgende på kortvarigt
 forretningsbesøg.
 2. I det omfang parterne ikke påtager sig forpligtelser i henhold til dette kapitel, finder alle krav
 i en parts lovgivning vedrørende fysiske personers indrejse og midlertidigt ophold fortsat
 anvendelse, herunder også love og forskrifter vedrørende opholdsperiode.
 3. Uanset bestemmelserne i dette kapitel finder alle krav i en parts lovgivning vedrørende
 arbejde og socialsikringsforanstaltninger fortsat anvendelse, herunder love og forskrifter om
 mindsteløn og kollektive lønoverenskomster.
 4. Forpligtelser vedrørende tilladelse til indrejse og midlertidigt ophold for fysiske personer i
 forretningsøjemed finder ikke anvendelse i tilfælde, hvor hensigten eller virkningen af midlertidig
 indrejse og ophold er at gribe ind i eller på anden måde påvirke resultatet af en arbejds- eller
 ledelseskonflikt eller -forhandling eller beskæftigelsen af fysiske personer, som er involveret i denne
 konflikt.
 5. I dette kapitel forstås ved:
 a) "forretningsrejsende i etableringsøjemed": fysiske personer i en overordnet stilling i en
 juridisk person i en part, som:
 i) er ansvarlige for oprettelse af en sådan juridisk persons virksomhed på den anden
 parts område
 ii) ikke tilbyder eller leverer tjenesteydelser, ikke udøver nogen økonomisk aktivitet,
 bortset fra hvad der er nødvendigt i etableringsøjemed, og
 iii) ikke modtager vederlag fra en kilde beliggende i den anden part
 101
 ---pagebreak--- b) "leverandører af kontraktbaserede tjenesteydelser": fysiske personer, som er ansat i en
 juridisk person i en part (på anden måde end gennem et personaleformidlingsbureau), som
 ikke er etableret på den anden parts område og i god tro har indgået en kontrakt på højst 12
 måneder om levering af tjenesteydelser til en endelig forbruger i den anden part, der kræver
 midlertidig tilstedeværelse af dens ansatte, som:
 i) har tilbudt den samme type tjenester som ansatte i den juridiske person i mindst et år
 umiddelbart forud for datoen for ansøgningen om indrejse og midlertidigt ophold
 ii) på denne dato har mindst tre års erhvervserfaring, opnået efter at have nået
 myndighedsalderen, i den sektor, der er genstand for kontrakten, en universitetsgrad
 eller et kompetencegivende bevis for viden på et tilsvarende niveau og de faglige
 kvalifikationer, der kræves for at kunne udøve denne aktivitet på den anden parts
 område14, og
 iii) ikke modtager vederlag fra en kilde beliggende i den anden part
 c) "selvstændige erhvervsdrivende": fysiske personer, som er involveret i leveringen af en
 tjenesteydelse og er etableret som selvstændige på en parts område, som:
 i) ikke er etableret på den anden parts område
 ii) i god tro har indgået en kontrakt (på anden måde end gennem et
 personaleformidlingsbureau) på højst 12 måneder om levering af tjenesteydelser til en
 endelig forbruger i den anden part, hvilket kræver deres midlertidige tilstedeværelse,
 og
 iii) på datoen for deres ansøgning om indrejse og ophold har mindst seks års relevant
 erhvervserfaring, en universitetsgrad eller et kompetencegivende bevis for viden på et
 tilsvarende niveau og de faglige


text:
kvalifikationer, der kræves for at kunne udøve denne
 aktivitet på den anden parts område15
 d) "virksomhedsinternt udstationerede": fysiske personer, som:
 i) har været ansat af en juridisk person i en part eller har været partnere heri i en
 periode, der ligger umiddelbart forud for datoen for den virksomhedsinterne
 udstationering, på mindst et år for ledere og specialister og på mindst seks måneder
 for traineeansatte
 ii) på tidspunktet for ansøgningen opholder sig uden for den anden parts område
 iii) midlertidigt er overflyttet til en virksomhed på den anden parts område, som er en del
 af den samme gruppe som førstnævnte juridiske person, herunder dens
 repræsentationskontor, datterselskab, filial eller hovedselskab16 og
 14
 Er universitetsgraden eller det kompetencegivende bevis ikke opnået i den part, hvor tjenesteydelsen
 leveres, er det op til denne part at vurdere, om de svarer til en universitetsgrad på dens område.
 15
 Er universitetsgraden eller det kompetencegivende bevis ikke opnået i den part, hvor tjenesteydelsen
 leveres, er det op til denne part at vurdere, om de svarer til en universitetsgrad på dens område.
 16
 Ledere og specialister skal muligvis dokumentere, at de er i besiddelse af de faglige kvalifikationer og
 102
 ---pagebreak--- iv) tilhører en af følgende kategorier:
 A) ledere17
 B) specialister eller
 C) erhvervspraktikanter
 e) "leder": en fysisk person i en overordnet stilling, som primært leder virksomhedens ledelse i
 den anden part, og som i generel tilsyns- eller ledelsesmæssig henseende først og fremmest
 sorterer under virksomhedens bestyrelse eller aktionærer eller tilsvarende, og hvis
 ansvarsområder omfatter:
 i) der leder virksomheden eller en afdeling eller underafdeling heraf
 ii) der fører tilsyn og kontrol med andre tilsyns-, fag- eller ledelsesmedarbejderes
 arbejde, eller og
 iii) der har beføjelse til at ansætte og afskedige eller anbefale ansættelse og afskedigelse
 eller andre personalerelaterede dispositioner
 f) "specialister": fysiske personer, som besidder en specialiseret viden af væsentlig betydning for
 virksomhedens aktivitetsområder, teknikker eller ledelse, hvor der ved bedømmelsen ikke blot
 tages hensyn til viden, der er specifik for virksomheden, men også til, om den fysiske person
 har et højt kvalifikationsniveau med hensyn til en type arbejde eller aktivitet, der kræver
 specifik teknisk viden, herunder medlemskab af en anerkendt faggruppe og
 g) "traineeansat": en fysisk person med en universitetsgrad, der midlertidigt overføres med
 henblik på karriereudvikling eller uddannelse i forretningsteknikker eller -metoder, og som
 aflønnes i udstationeringsperioden18.
 6. Den i stk. 5, litra b) og c), omhandlede tjenesteydelseskontrakt skal opfylde de retlige krav i
 den part, hvor kontrakten udføres.
 Artikel SERVIN.4.2: Virksomhedsinternt udstationerede og forretningsrejsende i etableringsøjemed
 1. Med forbehold af de relevante betingelser og kvalifikationer angivet i BILAG SERVIN-3
 [Virksomhedsinternt udstationerede, forretningsrejsende i etableringsøjemed og
 forretningsrejsende på kortvarigt ophold]:
 a) hver part tillader:
 den erfaring, der er nødvendig i den juridiske person, hvortil de overføres.
 17
 Selv om ledere ikke direkte udfører opgaver i forbindelse med den egentlige levering af de pågældende
 tjenester, forhindrer det dem ikke, i forbindelse med udførelsen af deres opgaver som beskrevet
 ovenfor, i at udføre sådanne opgaver, som måtte være nødvendige for leveringen af tjenesteydelserne.
 18
 Den modtagende virksomhed kan blive bedt


text:
om, med henblik på forudgående godkendelse, at
 fremlægge et uddannelsesprogram, der dækker opholdets varighed, og hvoraf det fremgår, at formålet
 med opholdet er uddannelse. I AT, CZ, DE, FR, ES, HU og LT: Uddannelsen skal være knyttet til den
 opnåede universitetsgrad.
 103
 ---pagebreak--- i) Indrejse og midlertidigt ophold for virksomhedsinternt udstationerede
 ii) og forretningsrejsende i etableringsøjemed, uden at der kræves en arbejdstilladelse
 eller anden forudgående godkendelsesprocedure af tilsvarende hensigt og
 iii) beskæftigelse på sit område for virksomhedsinternt udstationerede fra den anden
 part
 b) en part må ikke, hverken på grundlag af en territorial underinddeling eller på hele sit område,
 indføre eller opretholde begrænsninger i form af numeriske kvoter eller krav om en
 økonomisk behovsprøve af det samlede antal fysiske personer, der har tilladelse til indrejse
 som forretningsrejsende i etableringsøjemed, eller som en investor må beskæftige som
 virksomhedsinternt udstationerede, i en specifik sektor og
 c) hver part indrømmer virksomhedsinternt udstationerede og forretningsrejsende i
 etableringsøjemed fra den anden part en behandling, der ikke er mindre gunstig end den,
 parten i tilsvarende situationer indrømmer sine egne fysiske personer, under deres
 midlertidige ophold på dens område.
 2. Den tilladte opholdsperiode er op til tre år for ledere og specialister, op til et år for
 praktikanter og op til 90 dage over en periode på seks måneder for forretningsrejsende i
 etableringsøjemed.
 Artikel SERVIN.4.3: Forretningsrejsende på kortvarigt ophold
 1. Med forbehold af de relevante betingelser og kvalifikationer anført i BILAG SERVIN-3
 [Forbehold for virksomhedsinternt udstationerede, forretningsrejsende i etableringsøjemed og
 forretningsrejsende på kortvarigt ophold] til dette afsnit tillader hver part indrejse og midlertidigt
 ophold for forretningsrejsende på kortvarigt ophold fra den anden part med henblik på at udføre de
 aktiviteter, der er anført i bilag SERVIN- 3 [Forretningsrejsende i etableringsøjemed,
 virksomhedsinternt udstationerede og forretningsrejsende på kortvarigt ophold] på følgende
 betingelser:
 a) forretningsrejsende på kortvarigt ophold sælger ikke deres varer og leverer ikke deres
 tjenesteydelser til den brede offentlighed
 b) forretningsrejsende på kortvarigt ophold modtager ikke på egne vegne vederlag inden for den
 part, hvor de opholder sig midlertidigt, og
 c) forretningsrejsende på kortvarigt ophold er ikke beskæftiget med levering af en tjenesteydelse
 inden for rammerne af en kontrakt indgået mellem en juridisk person, der ikke har etableret
 sig på den parts område, hvor de midlertidigt opholder sig, og en forbruger der, medmindre
 andet er fastsat i bilag SERVIN-3 [Forretningsrejsende i etableringsøjemed, virksomhedsinternt
 udstationerede og forretningsrejsende på kortvarigt ophold].
 2. Medmindre andet er angivet i bilag SERVIN-3 [Virksomhedsinternt udstationerede, ledende
 investorer, forretningsrejsende i etableringsøjemed og forretningsrejsende på kortvarigt ophold] til
 dette afsnit tillader en part indrejse for forretningsrejsende på kortvarigt ophold uden krav om
 arbejdstilladelse, økonomisk behovsprøve eller andre forudgående godkendelsesprocedurer af
 tilsvarende hensigt.
 104
 ---pagebreak--- 3. Hvis forretningsrejsende på kort sigt fra en part er involveret i levering af en tjenesteydelse
 til en forbruger på den parts område, hvor de midlertidigt opholder sig i overensstemmelse med
 bilag SERVIN-3 [Virksomhedsinternt udstationerede, forretningsrejsende i etableringsøjemed og
 forretningsrejsende på kortvarigt ophold] til dette afsnit, indrømmer den pågældende part dem en
 behandling med hensyn til levering af denne tjenesteydelse, der ikke


text:
er mindre gunstig end den, den
 i lignende situationer indrømmer sine egne tjenesteydere.
 4. Det tilladte ophold er på op til 90 dage inden for en periode på seks måneder.
 Artikel SERVIN.4.4: Leverandører af kontraktbaserede tjenesteydelser og selvstændige
 erhvervsdrivende
 1. I de sektorer, delsektorer og aktiviteter, der er anført i bilag SERVIN-4 [Leverandører af
 kontraktbaserede tjenesteydelser og selvstændige erhvervsdrivende] og på de relevante betingelser
 og kvalifikationer, der er anført deri:
 a) tillader parten indrejse og midlertidigt ophold for leverandører af kontraktbaserede
 tjenesteydelser og selvstændige erhvervsdrivende på dens område
 b) må ingen af parterne indføre eller opretholde begrænsninger af det samlede antal
 leverandører af kontraktbaserede tjenesteydelser og selvstændige erhvervsdrivende fra den
 anden part, der tillades midlertidig indrejse, i form af numeriske kvoter eller en økonomisk
 behovsprøve, og
 c) hver part indrømmer leverandører af kontraktbaserede tjenesteydelser og selvstændige
 erhvervsdrivende fra den anden part en behandling, der ikke er mindre gunstig end den, den
 pågældende part indrømmer sine egne tjenesteydere i lignende situationer, med hensyn til
 levering af deres tjenesteydelser på partens område.
 2. Adgang, der indrømmes i henhold til denne artikel, vedrører kun den tjenesteydelse, der er
 genstand for kontrakten, og giver ikke ret til at benytte den faglige titel, der anvendes i den part,
 hvor tjenesteydelsen leveres.
 3. Antallet af personer, der er omfattet af tjenesteydelseskontrakten, må ikke være større end
 nødvendigt for at kunne opfylde kontrakten, sådan som det kan være fastsat i lovgivningen i den
 part, hvor tjenesteydelsen leveres.
 4. Den tilladte opholdsperiode er en samlet periode på højst 12 måneder eller kontraktens
 varighed, afhængigt af hvad der er kortest.
 Artikel SERVIN.4.5: Ikkeforenelige foranstaltninger
 I det omfang den relevante foranstaltning påvirker fysiske personers midlertidige ophold i
 forretningsøjemed, finder artikel SERVIN.4.2 [Virksomhedsinternt udstationerede og
 forretningsrejsende i etableringsøjemed], stk. 1, artikel SERVIN.4.3 [Forretningsrejsende på
 kortvarigt ophold], stk. 3, litra b) og c), og artikel SERVIN.4.4 [Leverandører af
 kontraktbaserede tjenesteydelser og selvstændige erhvervsdrivende], stk. 1, ikke
 anvendelse på:
 a) nogen eksisterende ikkeforenelig foranstaltning, som opretholdes af en part på:
 105
 ---pagebreak--- i) for Unionen:
 A) Unionen, jf. Unionens liste i bilag SERVIN-1 [Eksisterende foranstaltninger]
 B) en medlemsstats centrale forvaltningsniveau, jf. Unionens liste i bilag
 SERVIN-1 [Eksisterende foranstaltninger]
 C) en medlemsstats regionale forvaltningsniveau, jf. Unionens liste i bilag
 SERVIN-1 [Eksisterende foranstaltninger] eller
 D) lokalt forvaltningsniveau, bortset fra det i litra C) omhandlede niveau og
 ii) for Det Forenede Kongerige:
 A) det centrale forvaltningsniveau, jf. Det Forenede Kongeriges liste i bilag
 SERVIN-1 [Eksisterende foranstaltninger]
 B) et [regionalt forvaltningsniveau], jf. Det Forenede Kongeriges liste i bilag
 SERVIN-1 [Eksisterende foranstaltninger] eller
 C) lokalt forvaltningsniveau
 b) fortsat anvendelse eller omgående fornyelse af en ikkeforenelig foranstaltning som omhandlet
 i litra a)
 c) en ændring af en ikkeforenelig foranstaltning som omhandlet i litra a) og b), i det omfang
 ændringen ikke gør foranstaltningen endnu mindre forenelig med artikel SERVIN.4.2,
 [Virksomhedsinternt udstationerede og forretningsrejsende i etableringsøjemed], stk. 1, litra
 b) og c), og artikel SERVIN.4.3 [Forretningsrejsende på kortvarigt ophold], stk. 3, og artikel
 SERVIN.4.4 [Kontraktuelle tjenesteydelsesleverandører og selvstændige erhvervsdrivende],
 stk. 1, litra b) og c), end den var umiddelbart før


text:
ændringen eller
 d) enhver foranstaltning truffet af en part i overensstemmelse med en betingelse eller
 kvalifikation, der er anført i bilag SERVIN-2 [Fremtidige foranstaltninger].
 Artikel SERVIN.4.6: Gennemsigtighed
 1. Hver part offentliggør oplysninger om relevante foranstaltninger vedrørende indrejse og
 midlertidigt ophold for fysiske personer fra den anden part som omhandlet i artikel SERVIN.4.1
 [Anvendelsesområde og definitioner], stk. 1.
 2. De i stk. 1 omhandlede oplysninger skal så vidt muligt indeholde følgende oplysninger
 vedrørende fysiske personers indrejse og midlertidige ophold:
 a) kategorier af visum, opholdstilladelser eller tilsvarende tilladelser vedrørende indrejse og
 midlertidigt ophold
 b) krævet dokumentation og betingelser, der skal opfyldes
 c) metode for indgivelse af en ansøgning og forskellige muligheder for indgivelse, såsom til
 konsulære kontorer eller online
 d) ansøgningsgebyrer og en vejledende tidsplan for behandling af en ansøgning
 106
 ---pagebreak--- e) den maksimale opholdsperiode i henhold til hver type af tilladelse, der er omhandlet i litra a)
 f) betingelserne for eventuel forlængelse eller fornyelse
 g) regler vedrørende forsørgelsesberettigede ledsagere
 h) adgang til prøvelse eller klage og
 i) relevante almengyldige love vedrørende indrejse og midlertidigt ophold for fysiske personer i
 forretningsøjemed.
 3. For så vidt angår de i stk. 1 og 2 omhandlede oplysninger, skal hver part tilstræbe straks at
 underrette den anden part om indførelsen af nye krav og procedurer eller ændringer i krav og
 procedurer, som påvirker den reelle anvendelse af bestemmelser om indrømmelse af indrejse,
 midlertidigt ophold og i givet fald arbejdstilladelse i førstnævnte part.
 Kapitel 5: Lovramme
 Afdeling 1: Intern regulering
 Artikel SERVIN.5.1: Anvendelsesområde og definitioner
 1. Denne afdeling finder anvendelse på parternes foranstaltninger vedrørende licenskrav og -
 procedurer, kvalifikationskrav og -procedurer samt tekniske standarder, der påvirker:
 a) grænseoverskridende handel med tjenesteydelser
 b) etablering eller drift eller
 c) levering af en tjenesteydelse gennem tilstedeværelse af en fysisk person fra en part på den
 anden parts område, jf. artikel SERVIN.4.1 [Anvendelsesområde og definitioner].
 For så vidt angår foranstaltninger vedrørende tekniske standarder, præciseres det, at denne
 underafdeling kun finder anvendelse på sådanne foranstaltninger, som påvirker handelen med
 tjenesteydelser. I denne afdeling omfatter udtrykket "tekniske standarder" ikke reguleringsmæssige
 eller gennemførelsesmæssige tekniske standarder for finansielle tjenesteydelser.
 2. Denne afdeling finder ikke anvendelse på licenskrav og -procedurer, kvalifikationskrav og -
 procedurer og tekniske standarder i medfør af en foranstaltning:
 a) som ikke er i overensstemmelse med artikel SERVIN.2.2 [Markedsadgang] eller artikel 2.3
 [National behandling ], og er omhandlet i artikel SERVIN.2.7 [Uforenelige foranstaltninger og
 undtagelser], stk. 1, litra a)-c), eller med artikel SERVIN.3.2 [Markedsadgang ], artikel
 SERVIN.3.3 [Lokal tilstedeværelse] eller artikel SERVIN.3.4 [National behandling], og er
 omhandlet i artikel SERVIN.3.6 [Uforenelige foranstaltninger], stk. 1, litra a)-c), eller artikel
 SERVIN 4.2. [Virksomhedsinternt udstationerede og forretningsrejsende i etableringsøjemed],
 stk. 1, eller artikel SERVIN 4.3, [Forretningsrejsende på kortvarigt ophold], stk. 3, eller artikel
 SERVIN 4.4 [Kontraktuelle tjenesteydelsesleverandører og selvstændige erhvervsdrivende ],
 stk. 1, litra a)-c), og som er omhandlet i artikel SERVIN 4.5, stk. 1 [Uforenelige foranstaltninger]
 eller
 107
 ---pagebreak--- b) er omhandlet i artikel SERVIN.2.7 [Uforenelige foranstaltninger], stk. 2, eller artikel SERVIN.3.6
 [Uforenelige foranstaltninger], stk. 2.
 3. I denne afdeling forstås ved:
 a) "tilladelse":


text:
tilladelse til at udføre en af de aktiviteter, der er omhandlet i stk. 1, litra a)-c), og
 som er resultatet af en procedure, og som en fysisk eller juridisk person skal overholde for at
 påvise overholdelse af licenskrav, kvalifikationskrav, tekniske standarder eller formaliteter
 med henblik på at opnå, opretholde eller forny denne tilladelse og
 b) "kompetent myndighed": en central, regional eller lokal forvaltning eller myndighed eller et
 ikkestatsligt organ, der under udøvelse af beføjelser, som er delegeret af centrale, regionale
 eller lokale forvaltninger eller myndigheder, træffer en afgørelse om tilladelsen som
 omhandlet i litra a)
 Artikel SERVIN.5.2: Indgivelse af ansøgninger
 Parterne sørger i videst muligt omfang for, at ansøgeren kun skal rette henvendelse til én kompetent
 myndighed for hver ansøgning om tilladelse. Hvis en aktivitet, for hvilken der ansøges om tilladelse,
 henhører under flere kompetente myndigheders kompetence, kan det være nødvendigt at indgive
 flere ansøgninger om tilladelse.
 Artikel SERVIN.5.3: Ansøgningsfrister
 En part, der kræver tilladelse, sikrer, at dens kompetente myndigheder i videst muligt omfang giver
 mulighed for indgivelse af ansøgninger på et hvilket som helst tidspunkt i løbet af året. Er der en
 specifik frist for ansøgning om tilladelse, sikrer parten, at de kompetente myndigheder giver
 ansøgeren en rimelig frist for indgivelse af en ansøgning.
 Artikel SERVIN.5.4: Elektroniske ansøgninger og accept af kopier
 En part, der kræver en tilladelse, sikrer, at dens kompetente myndigheder:
 a) i det omfang, det er muligt, give mulighed for, at ansøgninger kan udfyldes elektronisk,
 herunder fra den anden parts område og
 b) accepterer kopier af dokumenter, der er bekræftet i overensstemmelse med partens
 nationale lovgivning, i stedet for originaldokumenter, medmindre de kompetente
 myndigheder kræver originale dokumenter for at beskytte godkendelsesprocessens integritet.
 Artikel SERVIN.5.5: Behandling af ansøgninger
 1. En part, der kræver en tilladelse, sikrer, at dens kompetente myndigheder:
 a) behandler ansøgninger i løbet af året. Hvis det ikke er muligt, bør disse oplysninger
 offentliggøres på forhånd i det omfang, det er muligt.
 b) så vidt muligt fastsætter en vejledende tidsramme for behandlingen af en ansøgning. Denne
 tidsramme skal være rimelig i det omfang, det er praktisk muligt
 c) efter anmodning fra en ansøger uden unødig forsinkelse giver oplysninger om ansøgningens
 status
 108
 ---pagebreak--- d) så vidt muligt og uden unødigt ophold bekræfter, om ansøgningen er fuldstændig med henblik
 på behandling i henhold til partens nationale love og forskrifter
 e) hvis de vurderer, at en ansøgning er fuldstændig med henblik på behandling i henhold til
 partens nationale love og forskrifter19 — inden for en rimelig frist efter indgivelsen af
 ansøgningen sikrer:
 i) at behandlingen af ansøgningen afsluttes og
 ii) at ansøgeren underrettes om afgørelsen om ansøgningen skriftligt i det omfang det er
 muligt20
 f) hvis de vurderer, at en ansøgning er ufuldstændig med henblik på behandling i henhold til
 partens nationale love og forskrifter, inden for en rimelig frist efter indgivelsen af ansøgningen
 så vidt muligt:
 i) underretter ansøgeren om, at ansøgningen er ufuldstændig
 ii) på anmodning af ansøgeren afklarer, hvilke yderligere oplysninger der er nødvendige
 for, at ansøgningen anses for fuldstændig, eller giver ansøgeren anden


text:
vejledning om,
 hvorfor ansøgningen anses for at være ufuldstændig og
 iii) giver ansøgeren mulighed for at fremlægge de yderligere oplysninger, der er
 nødvendige for at fuldstændiggøre ansøgningen21
 hvis intet af ovennævnte er praktisk muligt, og ansøgningen afvises, fordi den er
 ufuldstændig, sikres det, at ansøgeren underrettes inden for en rimelig tidsfrist og
 g) hvis en ansøgning afvises, enten på partens initiativ eller på ansøgerens anmodning, oplyses
 ansøgeren om årsagerne til afvisningen og om fristen for at klage over denne afgørelse og,
 hvis det er relevant, om procedurerne for fornyet indgivelse af en ansøgning. Ansøgeren må
 ikke forhindres i at indgive en ny ansøgning alene på grundlag af en tidligere afvist ansøgning.
 2. Parterne sikrer, at deres kompetente myndighed udsteder en tilladelse, så snart det ved en
 passende undersøgelse er fastslået, at ansøgeren opfylder betingelserne for at få den.
 3. Parterne sikrer, at en udstedt tilladelse får virkning uden unødigt ophold på gældende vilkår
 og betingelser22.
 19
 I tilfælde, hvor det er rimeligt at afveje ressourcemæssige begrænsninger i forhold til
 virksomhedernes potentielle byrde, kan de kompetente myndigheder kræve, at alle oplysninger
 indgives i et nærmere angivet format for at anse dem for at være "fuldstændige med henblik på
 behandling".
 20
 De kompetente myndigheder kan opfylde kravet i nr. ii) ved på forhånd at underrette en ansøger
 skriftligt, herunder gennem en offentliggjort foranstaltning, om, at manglende svar efter et bestemt
 tidsrum fra datoen for indgivelse af ansøgningen betyder, at ansøgningen er accepteret. Henvisningen
 til "skriftligt" bør forstås som omfattende elektronisk format.
 21
 En sådan "mulighed" kræver ikke, at den kompetente myndighed forlænger fristerne.
 22
 De kompetente myndigheder er ikke ansvarlige for forsinkelser af årsager, der ligger uden for deres
 kompetence.
 109
 ---pagebreak--- Artikel SERVIN.5.6: Gebyrer
 1. For alle andre økonomiske aktiviteter end finansielle tjenesteydelser sikrer hver part, at de
 gebyrer for udstedelse af tilladelser, som dens kompetente myndigheder opkræver, er rimelige og
 gennemsigtige og ikke i sig selv begrænser leveringen af den relevante tjenesteydelse eller
 udøvelsen af enhver anden økonomisk aktivitet. I betragtning af omkostningerne og den
 administrative byrde opfordres hver part til at acceptere betaling af tilladelsesgebyrer ad elektronisk
 vej.
 2. For finansielle tjenesteydelser sikrer hver part, at dens kompetente myndigheder med
 hensyn til de gebyrer for udstedelse af tilladelser, som de opkræver, sender ansøgerne en
 gebyrfortegnelse eller oplysninger om, hvordan gebyrbeløbene fastsættes, og ikke anvender gebyrer
 som et middel til at omgå partens tilsagn eller forpligtelser.
 3. Tilladelsesgebyrer omfatter ikke gebyrer for anvendelsen af naturressourcer, udgifter til
 auktioner, udbud eller andre ikkediskriminerende metoder til tildeling af koncessioner og ej heller
 obligatoriske bidrag til forsyningspligtydelser.
 Artikel SERVIN.5.7: Vurdering af kvalifikationer
 Hvis en part kræver en eksamination for at vurdere en ansøgers kvalifikationer, sikrer den, at dens
 kompetente myndigheder afholder denne eksamination med forholdsvis hyppige intervaller og giver
 ansøgerne en rimelig frist for indgivelse af en anmodning om deltagelse i eksaminationen. Parterne
 accepterer så vidt muligt anmodninger i elektronisk format om deltagelse i sådanne eksaminationer
 og overvejer anvendelsen af elektroniske midler i andre aspekter af eksaminationen.
 Artikel SERVIN.5.8: Offentliggørelse og tilgængelige oplysninger


text:
1. Hvis en part kræver en tilladelse, offentliggør parten straks de oplysninger, der er
 nødvendige for personer, der udøver eller søger at udøve de aktiviteter, der er omhandlet i artikel
 SERVIN.5.1 [Anvendelsesområde og definitioner], stk. 1, for hvilke tilladelsen skal opfylde kravene,
 de tekniske standarder og procedurerne for opnåelse, opretholdelse, ændring og fornyelse af en
 sådan tilladelse. Disse oplysninger skal, i det omfang de foreligger, omfatte:
 a) licens- og kvalifikationskrav og -procedurer og -formaliteter
 b) kontaktoplysninger for relevante kompetente myndigheder
 c) tilladelsesgebyrer
 d) gældende tekniske standarder
 e) procedurer for klage eller prøvelse af afgørelser vedrørende ansøgninger
 f) procedurer for overvågning eller håndhævelse af overholdelsen af vilkår og betingelser for
 licenser eller kvalifikationer
 g) muligheder for inddragelse af offentligheden, f.eks. gennem høringer eller kommentarer og
 h) vejledende tidsfrist for behandlingen af en ansøgning.
 110
 ---pagebreak--- I denne afdeling forstås ved at "offentliggøre" at medtage i en officiel publikation, f.eks. en officiel
 tidende eller et officielt websted. Parterne konsoliderer elektroniske publikationer i en enkelt
 onlineportal eller sikrer på anden måde, at de kompetente myndigheder gør dem let tilgængelige via
 alternative elektroniske midler.
 2. Hver part kræver, at hver af dens kompetente myndigheder besvarer enhver anmodning om
 oplysninger eller bistand i det omfang, det er praktisk muligt.
 Artikel SERVIN.5.9: Tekniske standarder
 Hver part tilskynder sine kompetente myndigheder til at vedtage tekniske standarder, der er udviklet
 gennem åbne og gennemsigtige procedurer, når de vedtager sådanne standarder, og tilskynder
 ethvert organ, herunder relevante internationale organisationer, som er udpeget til at udarbejde
 tekniske standarder, til at gøre dette gennem åbne og gennemsigtige procecedurer.
 Artikel SERVIN.5.10: Betingelser for tilladelse
 1. Hver part sikrer, at foranstaltninger vedrørende tilladelser er baseret på kriterier, der
 forhindrer de kompetente myndigheder i at udøve deres vurderingsbeføjelser vilkårligt, og kan bl.a.
 omfatte kompetence og evne til at levere en tjenesteydelse eller enhver anden økonomisk aktivitet,
 herunder at gøre dette i overensstemmelse med en parts forskriftsmæssige krav såsom sundheds-
 og miljøkrav. For at undgå tvivl er parterne enige om, at en kompetent myndighed, når den træffer
 afgørelser, kan afveje kriterierne.
 2. De i stk. 1 omhandlede kriterier skal være:
 a) klare og utvetydige
 b) objektive og gennemsigtige
 c) fastsat på forhånd
 d) offentliggjort på forhånd
 e) upartiske og
 f) let tilgængelige.
 3. Hvis en part indfører eller opretholder foranstaltninger vedrørende tilladelse, skal den sikre,
 at:
 a) den berørte kompetente myndighed behandler ansøgninger og når frem til og forvalter sine
 beslutninger objektivt og upartisk og på en måde, der er uafhængig af uretmæssig påvirkning
 fra enhver person, der udøver den økonomiske aktivitet, for hvilken der kræves tilladelse og
 b) procedurerne er ikke i sig selv uberettiget til hinder for, at kravene opfyldes.
 Artikel SERVIN.5.11: Begrænset antal licenser
 Hvis antallet af tilgængelige licenser for en given form for virksomhed er begrænset på grund af
 knappe naturlige ressourcer eller begrænset teknisk kapacitet, anvender parten en procedure for
 udvælgelse af ansøgere, der giver fuldt betryggende garantier for uvildighed, objektivitet og
 111
 ---pagebreak--- gennemsigtighed, bl.a. behørig offentliggørelse af indledningen, gennemførelsen og afslutningen af
 proceduren. Parterne kan ved fastlæggelsen af


text:
reglerne for udvælgelsesproceduren tage hensyn til
 legitime politiske mål, herunder sundhed, sikkerhed, beskyttelse af miljøet og bevarelse af
 kulturarven.
 Afdeling 2: Alment gældende bestemmelser
 Artikel SERVIN.5.12: Klageprocedurer i forbindelse med administrative afgørelser
 Hver part opretholder domstole, voldgiftsretter eller forvaltningsdomstole eller procedurer, der
 efter anmodning fra en berørt investor eller tjenesteyder giver mulighed for omgående prøvelse og i
 givet fald passende afhjælpning af administrative afgørelser, der påvirker etableringen eller driften,
 den grænseoverskridende handel med tjenesteydelser eller leveringen af en tjenesteydelse gennem
 fysiske personers tilstedeværelse på den anden parts område. I denne afdeling forstås ved
 "administrativ afgørelse" en afgørelse eller foranstaltning, der har retsvirkning for en
 bestemt person, vare eller tjenesteydelse i en konkret sag, og som omfatter undladelse af at
 træffe en administrativ afgørelse eller træffe en sådan foranstaltning, når dette kræves i en
 parts lovgivning. Er sådanne procedurer ikke uafhængige af den kompetente myndighed, som den
 pågældende administrative afgørelse er betroet, sikrer parten, at procedurerne faktisk fører til en
 objektiv og upartisk prøvelse.
 Artikel SERVIN.5.13: Erhvervskvalifikationer
 1. Intet i denne artikel er til hinder for, at en part kan kræve, at fysiske personer skal have de
 nødvendige erhvervskvalifikationer, der er angivet på det område, hvor aktiviteten udøves, for den
 pågældende sektor23.
 2. De erhvervsorganisationer eller myndigheder, der er relevante for den pågældende
 aktivitetssektor på deres respektive områder, kan udarbejde og fremsætte fælles anbefalinger til
 Partnerskabsrådet om anerkendelse af erhvervskvalifikationer. Sådanne fælles anbefalinger skal
 understøttes af en evidensbaseret vurdering af:
 a) den økonomiske værdi af en påtænkt ordning om anerkendelse af erhvervskvalifikationer og
 b) foreneligheden af de respektive ordninger, dvs. i hvilket omfang de krav, som hver part
 anvender i forbindelse med godkendelse, licens, drift og certificering, er forenelige.
 3. Når Partnerskabsrådet modtager en fælles anbefaling, undersøger det inden for en rimelig
 frist, om den er i overensstemmelse med dette afsnit. Partnerskabsrådet kan efter en sådan
 gennemgang udarbejde og vedtage en ordning om betingelserne for anerkendelse af
 erhvervskvalifikationer ved en afgørelse som bilag til denne aftale, der anses for at udgøre en
 integrerende del af dette afsnit24.
 23
 Det præciseres, at denne artikel ikke må fortolkes således, at den er til hinder for forhandling og
 indgåelse af en eller flere aftaler mellem parterne om anerkendelse af erhvervskvalifikationer på andre
 betingelser og krav end dem, der er fastsat i denne artikel.
 24
 Det præciseres, at sådanne ordninger ikke fører til automatisk anerkendelse af kvalifikationer, men
 herigennem fastsættes i begge parters gensidige interesse betingelserne for de kompetente
 myndigheder, der foretager anerkendelsen.
 112
 ---pagebreak--- 4. En ordning som omhandlet i stk. 3 skal fastsætte betingelserne for anerkendelse af de
 erhvervskvalifikationer, der er erhvervet i Unionen, og erhvervskvalifikationer, der er erhvervet i Det
 Forenede Kongerige i forbindelse med en aktivitet, der er omfattet af dette afsnit og overskrift et,
 afsnit III [Digital handel].
 5. Retningslinjerne for ordninger for anerkendelse af erhvervskvalifikationer i bilag SERVIN-6
 [Retningslinjer for ordninger vedrørende anerkendelse af erhvervsmæssige kvalifikationer] skal tages
 i betragtning ved udarbejdelsen af de fælles anbefalinger, der er omhandlet i stk. 2 , og af
 Partnerskabsrådet, når det vurderer,


text:
om der skal vedtages en sådan ordning, jf. stk. 3.
 Afdeling 3: Udbringningstjenester
 Artikel SERVIN.5.14: Anvendelsesområde og definitioner
 1. Denne afdeling finder anvendelse på en parts foranstaltninger, der påvirker leveringen af
 leveringstjenester ud over kapitel 1, 2, 3 og 4 i dette afsnit og afdeling 1 og 2 i dette kapitel.
 2. I denne afdeling forstås ved:
 a) "leveringstjenester": post-, kurer- og eksprestjenester eller ekspresforsendelser, der omfatter
 følgende aktiviteter: indsamling, sortering, transport og omdeling af postforsendelser
 b) "eksprestjenester": hurtig og pålidelig indsamling, sortering, transport og omdeling af
 postforsendelser, der kan tilføre yderligere værdielementer som f.eks. indsamling fra
 oprindelsessted, personlig levering til modtageren, sporing, mulighed for ændring af
 bestemmelsessted og modtager under forsendelsen, bekræftelse af modtagelse
 c) "ekspresforsendelser: internationale eksprestjenester, der leveres gennem EMS Cooperative,
 som er en frivillig sammenslutning af udpegede postvirksomheder under
 Verdenspostforeningen (UPU)
 d) "licens": en tilladelse, som en parts uafhængige forvaltningsmyndighed kan kræve af en
 individuel leverandør, for at denne leverandør kan tilbyde post- og kurertjenesteydelser
 e) "postforsendelse": en forsendelse på op til 31,5 kg, som er adresseret i den endelige form,
 hvori den skal befordres af enhver type leverandør af leveringsydelser, offentlig eller privat, og
 kan omfatte forsendelser såsom et brev, en pakke, en avis eller et katalog
 f) "postmonopol": eneret til at levere bestemte leveringstjenester inden for en parts område
 eller en underinddeling heraf i henhold til den pågældende parts lovgivning og
 g) "forsyningspligtydelser": permanent udbud af leveringstjenester af nærmere fastlagt kvalitet
 overalt på partens område eller en underinddeling heraf til priser, der er overkommelige for
 alle brugere.
 Artikel SERVIN.5.15: Forsyningspligtydelser
 1. Hver part fastlægger selv den form for forsyningspligt, den ønsker at opretholde, og træffer
 selv afgørelse om omfanget og gennemførelsen. Enhver forsyningspligt skal forvaltes på en
 gennemsigtig, ikkediskriminerende og neutral måde over for alle leverandører, der er omfattet af
 pligten.
 113
 ---pagebreak--- 2. Hvis en part stiller krav om, at indgående ekspresforsendelser omfattes af forsyningspligten,
 indrømmes denne tjeneste ikke præferencebehandling i forhold til andre internationale
 eksprestjenester.
 Artikel SERVIN.5.16: Finansiering af tjenester omfattet af forsyningspligten
 En part må ikke opkræve gebyrer eller andre afgifter for leveringen af en leveringstjeneste, der ikke
 er omfattet af forsyningspligten, med henblik på at finansiere leveringen af en tjeneste omfattet af
 forsyningspligten. Denne artikel finder ikke anvendelse på almindelige skattemæssige
 foranstaltninger eller administrationsgebyrer.
 Artikel SERVIN.5.17: Forebyggelse af markedsforvridende praksis
 Hver part sikrer, at udbydere af leveringstjenester omfattet af forsyningspligt eller postmonopoler
 ikke udøver markedsforvridende praksis såsom:
 a) at anvende indtægter fra leveringen af en tjeneste omfattet af forsyningspligt eller et
 postmonopol til at krydssubsidiere leveringen af en eksprestjeneste eller en leveringstjeneste,
 der ikke er omfattet af forsyningspligten eller
 b) uberettiget at skelne mellem forbrugerne med hensyn til takster eller andre vilkår og
 betingelser for levering af en tjeneste, der er omfattet af befordringspligten eller et
 postmonopol.
 Artikel SERVIN.5.18: Licenser
 1. En part, der kræver en licens til levering af leveringstjenester, skal offentliggøre:
 a) alle licenskravene og den normale frist for at træffe en afgørelse vedrørende en
 licensansøgning og
 b) vilkår og betingelser for licenser.
 2. Licensprocedurerne, -forpligtelserne og -kravene


text:
skal være gennemsigtige,
 ikkediskriminerende og baseret på objektive kriterier.
 3. Hvis en licensansøgning afvises af den kompetente myndighed, underretter myndigheden
 skriftligt ansøgeren om årsagerne til afvisningen af licensansøgningen. Hver part indfører hver især
 en klageprocedure via en uafhængig instans, som er til rådighed for ansøgere, hvis licens er blevet
 afvist. Denne instans kan være en domstol.
 Artikel SERVIN.5.19: Reguleringsorganets uafhængighed
 1. Hver part opretter eller opretholder et reguleringsorgan, som skal være retligt adskilt og
 funktionelt uafhængigt af enhver udbyder af leveringstjenester. Hvis en part ejer eller kontrollerer
 en udbyder af leveringstjenester, sikrer den, at der er en reel organisatorisk adskillelse mellem
 myndighedernes tilsynsfunktion og aktiviteter, der er knyttet til ejerskab eller kontrol.
 2. Reguleringsorganerne skal udføre deres opgaver på en gennemsigtig og rettidig måde og
 have tilstrækkelige økonomiske og menneskelige ressourcer til at udføre de opgaver, de får pålagt.
 Deres afgørelser skal være upartiske over for alle markedsdeltagere.
 114
 ---pagebreak--- Afdeling 4: Telekommunikationstjenester
 Artikel SERVIN.5.20: Anvendelsesområde
 Denne afdeling finder anvendelse på en parts foranstaltninger, der påvirker leveringen af
 telekommunikationstjenester ud over kapitel 1, 2, 3 og 4 i dette afsnit og afdeling 1 og 2 i dette
 kapitel.
 Artikel SERVIN.5.21: Definitioner
 I denne afdeling forstås ved:
 a) "tilhørende faciliteter": tilhørende tjenester, fysisk infrastruktur og andre faciliteter eller
 elementer i tilknytning til et telekommunikationsnet eller en telekommunikationstjeneste,
 som muliggør eller understøtter levering af tjenesteydelser via dette net eller denne tjeneste
 eller giver mulighed for at gøre dette
 b) "slutbruger": en endelig forbruger af eller abonnent på offentlige
 telekommunikationstjeneste, herunder en tjenesteyder, som ikke er en leverandør af
 offentlige telekommunikationstjenester
 c) "væsentlige faciliteter": faciliteter i forbindelse med et offentligt telekommunikationsnet eller
 en offentlig telekommunikationstjeneste, som:
 i) udelukkende eller fortrinsvis stilles til rådighed af en enkelt eller et begrænset antal
 leverandører og
 ii) ikke økonomisk eller teknisk set kan erstattes med henblik på levering af en
 tjenesteydelse
 d) "sammenkobling": etablering af forbindelse mellem offentlige telekommunikationsnet, der
 benyttes af de samme eller forskellige leverandører af telekommunikationsnet eller
 telekommunikationstjenester, således at en leverandørs brugere kan kommunikere med den
 samme leverandørs eller en anden leverandørs brugere og få adgang til en anden leverandørs
 tjenesteydelser, uanset om disse tjenester leveres af de involverede leverandører eller af
 enhver anden leverandør, der har adgang til nettet
 e) "international roamingtjeneste": en kommerciel mobiltjeneste, der leveres i henhold til en
 forretningsaftale mellem leverandører af offentlige telekommunikationstjenesteydelser, der
 gør det muligt for en slutbruger at benytte sin mobiltelefon eller andre anordninger til
 stemme-, data- eller meddelelsestjenester, mens han befinder sig uden for det område, hvor
 slutbrugerens hjemlands offentlige telekommunikationsnet dækker
 f) "internetadgangstjeneste": en offentlig telekommunikationstjeneste, som leverer adgang til
 internettet og dermed konnektivitet til praktisk taget alle endepunkter på internettet, uanset
 den anvendte netteknologi og det anvendte terminaludstyr
 g) "lejet kredsløb": telekommunikationstjenester eller -faciliteter, herunder virtuelle faciliteter,
 der afsætter kapacitet til dedikeret brug af eller tilgængelighed for en bruger mellem to eller
 flere udpegede punkter
 115
 ---pagebreak--- h) "storleverandør": en leverandør af telekommunikationsnet eller
 telekommunikationstjenester, som i væsentlig grad kan påvirke betingelserne for deltagelse
 (med udgangspunkt i priser og forsyning) på det


text:
relevante marked for offentlige
 telekommunikationsnet eller telekommunikationstjenester som følge af kontrol over
 væsentlige faciliteter eller anvendelse af sin position på det pågældende marked
 i) "netværkselement": et anlæg eller udstyr, der anvendes til at levere en
 telekommunikationstjeneste, herunder funktioner og kapacitet, der stilles til rådighed ved
 hjælp af den pågældende facilitet eller det pågældende udstyr
 j) "nummerportabilitet": det forhold, at alle offentlige elektroniske kommunikationstjenesters
 abonnenter, der anmoder om det, kan beholde de samme telefonnumre på samme sted uden
 forringelse af kvalitet, pålidelighed eller komfort, når de skifter mellem samme kategori af
 leverandører af offentlige telekommunikationstjenester
 k) "offentligt telekommunikationsnet": ethvert telekommunikationsnet, der udelukkende eller
 hovedsagelig anvendes til levering af offentlige telekommunikationstjenester, og som støtter
 overførsel af oplysninger mellem nettermineringspunkter
 l) "offentlig telekommunikationstjeneste": enhver telekommunikationstjeneste, der udbydes til
 offentligheden generelt
 m) "abonnent": enhver fysisk eller juridisk person, som er part i en kontrakt med en leverandør af
 offentlige telekommunikationstjenester om levering af sådanne tjenesteydelser
 n) "telekommunikation": afsendelse og modtagelse af signaler med elektromagnetiske midler
 o) "telekommunikationsnet": transmissionssystemer og, hvis det er relevant, koblings- og
 dirigeringsudstyr og andre ressourcer, herunder netværkselementer, som ikke er aktive, og
 som gør det muligt at transmittere og modtage signaler ved hjælp af trådforbindelse,
 radiobølger, lyslederteknik eller andre elektromagnetiske midler
 p) "reguleringsmyndighed på telekommunikationsområdet": det eller de organer, der af en part
 har fået til opgave at regulere telekommunikationsnet og telekommunikationstjenester, der er
 omfattet af denne afdeling
 q) "telekommunikationstjeneste": en tjeneste, som udelukkende eller overvejende består i
 transmission og modtagelse af signaler, herunder radio- og fjernsynssignaler, via
 telekommunikationsnet, herunder dem, der anvendes til udsendelse, men ikke levering af
 eller udøvelse af redaktionel kontrol over indhold, der overføres via telekommunikationsnet
 og telekommunikationstjenester
 r) "forsyningspligtydelse": det minimum af tjenester af en bestemt kvalitet, som alle brugere
 eller en gruppe af brugere på en parts område eller et udsnit heraf skal have adgang til, uanset
 hvor de befinder sig geografisk, til overkommelige priser og
 s) "bruger": enhver fysisk eller juridisk person, der anvender en offentlig
 telekommunikationstjeneste.
 116
 ---pagebreak--- Artikel SERVIN.5.22: Reguleringsmyndighed på telekommunikationsområdet
 1. Hver af parterne opretter eller opretholder en reguleringsmyndighed på
 telekommunikationsområdet, der:
 a) er retligt adskilt fra og operationelt uafhængig af leverandører af telekommunikationsnet,
 telekommunikationstjenester eller telekommunikationsudstyr
 b) anvender procedurer og træffer beslutninger, der er upartiske over for alle markedsdeltagere
 c) handler uafhængigt og ikke søger eller modtager instrukser fra andre organer i forbindelse
 med udførelsen af de opgaver, den er blevet pålagt ved lov med henblik på at håndhæve
 forpligtelserne i artikel SERVIN.5.24 [Sammenkobling], SERVIN.5.25 [Adgang til større
 leverandørers væsentlige faciliteter], SERVIN.5.26 [Bilæggelse af tvister på
 telekommunikationsområdet], SERVIN.5.28 [Sammenkobling med storleverandører] og
 SERVIN.5.29 [Adgang til større leverandørers væsentlige faciliteter]
 d) har den regulerende myndighed samt tilstrækkelige økonomiske og menneskelige ressourcer
 til at udføre de i litra c) omhandlede opgaver
 e) har beføjelse til at sikre, at leverandører af telekommunikationsnet eller
 telekommunikationstjenester efter anmodning straks forelægger den alle de oplysninger25,
 herunder finansielle oplysninger, som er nødvendige for, at den kan udføre de i litra c)
 omhandlede opgaver og
 f) udøver sine beføjelser på en gennemsigtig og rettidig måde.
 2.


text:
Hver af parterne sikrer, at de opgaver, der pålægges reguleringsmyndigheden på
 telekommunikationsområdet, offentliggøres i en lettilgængelig og tydelig form, navnlig hvis disse
 opgaver er fordelt på flere organer.
 3. En part, som bevarer ejerskab til eller kontrol over en leverandør af offentlige
 telekommunikationsnet eller -tjenesteydelser, skal sikre, at der er reel strukturel adskillelse mellem
 myndighedernes tilsynsfunktion og de aktiviteter, der er knyttet til ejerskab eller kontrol.
 4. Hver af parterne sikrer, at en bruger eller leverandør af telekommunikationsnet eller
 telekommunikationstjenester, der berøres af en afgørelse fra reguleringsmyndigheden på
 telekommunikationsområdet, har ret til appel ved en appelinstans, der er uafhængig af
 reguleringsmyndigheden og andre berørte parter. Appelsagen har ikke opsættende virkning for
 afgørelsen, medmindre der træffes foreløbige foranstaltninger i overensstemmelse med partens
 lovgivning.
 Artikel SERVIN.5.23: Tilladelse til levering af telekommunikationsnet eller -tjenester
 1. Hver af parterne tillader levering af telekommunikationsnet eller
 telekommunikationstjenester uden forudgående formel godkendelse.
 2. Hver af parterne offentliggør alle kriterier, gældende procedurer og vilkår samt betingelser
 for, at leverandører kan levere telekommunikationsnet eller telekommunikationstjenester.
 25
 De ønskede oplysninger behandles i overensstemmelse med fortrolighedskravene.
 117
 ---pagebreak--- 3. Eventuelle godkendelseskriterier og gældende procedurer skal være så enkle som muligt,
 objektive, gennemsigtige, ikkediskriminerende og forholdsmæssigt afpassede. Alle forpligtelser og
 betingelser, der pålægges eller er knyttet til en tilladelse, skal være ikkediskriminerende,
 transparente og forholdsmæssige og vedrøre de tjenester eller net, der udbydes.
 4. Hver af parterne sikrer, at en ansøger om tilladelse modtager en skriftlig begrundelse for
 afslag på eller tilbagekaldelse af en tilladelse eller indførelse af leverandørspecifikke betingelser. I
 sådanne tilfælde kan ansøgeren indgive appel til en appelinstans.
 5. Administrative gebyrer, der pålægges leverandører, skal være objektive, gennemsigtige,
 ikkediskriminerende og stå i et rimeligt forhold til de administrative omkostninger, der med
 rimelighed er forbundet med forvaltning, kontrol og håndhævelse af forpligtelserne i denne
 afdeling26.
 ARTIKEL SERVIN.5.24: Sammenkobling
 Hver af parterne sikrer, at en leverandør af offentlige telekommunikationsnet eller offentlige
 telekommunikationstjenester har ret og, hvis en anden leverandør af offentlige
 telekommunikationsnet eller offentlige telekommunikationstjenester anmoder herom, pligt til at
 forhandle om sammenkobling med henblik på udbud af offentlige telekommunikationsnet eller
 offentlige telekommunikationstjenester.
 Artikel SERVIN.5.25: Adgang og anvendelse
 1. Hver af parterne sikrer, at enhver omfattet virksomhed eller tjenesteyder fra den anden part
 gives adgang til og mulighed for at benytte offentlige telekommunikationsnet eller offentlige
 telekommunikationstjenester på rimelige og ikkediskriminerende27 vilkår og betingelser. Denne
 forpligtelse finder bl.a. anvendelse på stk. 2-5.
 2. Hver af parterne sikrer, at omfattede virksomheder eller tjenesteydere fra den anden part
 har adgang til og kan benytte alle offentlige telekommunikationsnet eller offentlige
 telekommunikationstjenester, der tilbydes inden for eller på tværs af deres grænser, herunder
 private lejede kredsløb, og skal med henblik herpå og med forbehold af stk. 5 sikre, at disse
 virksomheder har adgang til at:
 a) købe eller leje og tilslutte terminaler eller andet udstyr, der har grænseflade til nettet, og som
 er nødvendigt for at udføre deres aktiviteter
 b) forbinde private lejede eller ejede kredsløb med offentlige telekommunikationsnet eller med
 kredsløb, der lejes eller ejes af en anden virksomhed eller tjenesteyder og
 26
 Disse administrationsomkostninger omfatter


text:
ikke betalinger for rettigheder til brug af knappe
 ressourcer og ej heller obligatoriske bidrag til forsyningspligtydelser.
 27
 I denne artikel forstås ved "ikkediskriminerende" mestbegunstigelsesbehandling og national behandling
 som defineret i artikel SERVIN.2.3 [National behandling], 3.3 [Lokal tilstedeværelse], 2.4
 [Mestbegunstigelsesbehandling] og 3.4 [National behandling] samt på vilkår og betingelser, der ikke er
 mindre gunstige end dem, der gives andre brugere af tilsvarende offentlige telekommunikationsnet
 eller -tjenester i lignende situationer.
 118
 ---pagebreak--- c) benytte betjeningsprotokoller efter deres eget valg ved levering af enhver tjenesteydelse
 bortset fra som nødvendigt for at sikre, at telekommunikationsnet og -tjenester er
 tilgængelige for den almindelige offentlighed.
 3. Parterne sikrer, at alle omfattede virksomheder eller tjenesteydere fra den anden part kan
 anvende offentlige telekommunikationsnet og offentlige telekommunikationstjenester til
 fremsendelse af oplysninger på deres område og på tværs af deres grænser, herunder deres
 virksomhedsinterne kommunikation, og til at få adgang til oplysninger, der er indeholdt i databaser
 eller på anden måde lagret i maskinlæsbar form på den ene eller den anden parts område.
 4. Uanset stk. 3 kan en part træffe de foranstaltninger, der er nødvendige for at sikre
 kommunikationens sikkerhed og fortrolighed, med forbehold af kravet om, at sådanne
 foranstaltninger ikke anvendes på en måde, der udgør en skjult begrænsning af handelen med
 tjenesteydelser eller en vilkårlig eller uberettiget forskelsbehandling eller ophævelse eller
 begrænsning af fordele ved ydelser i henhold til dette afsnit.
 5. Hver af parterne sikrer, at der ikke stilles andre betingelser for adgang til og anvendelse af
 offentlige telekommunikationsnet og ydelser end dem, der er nødvendige for at:
 a) varetage det ansvar for offentlige tjenester, der påhviler leverandører af offentlige
 telekommunikationsnet og offentlige telekommunikationstjenester, især deres evne til at gøre
 deres net eller tjenester tilgængelige for offentligheden i almindelighed eller
 b) beskytte offentlige telekommunikationsnets eller -tjenesters tekniske integritet.
 Artikel SERVIN.5.26: Bilæggelse af tvister på telekommunikationsområdet
 1. Hver af parterne sikrer i tilfælde af en tvist mellem leverandører af telekommunikationsnet
 eller telekommunikationstjenester i forbindelse med de rettigheder og forpligtelser, der følger af
 denne afdeling, og efter anmodning fra en af parterne, der er involveret i tvisten, at
 reguleringsmyndigheden på telekommunikationsområdet træffer en bindende afgørelse inden for
 en rimelig frist for at bilægge tvisten.
 2. Afgørelsen fra reguleringsmyndigheden på telekommunikationsområdet offentliggøres, idet
 der dog tages hensyn til bestemmelserne om fortroligholdelse af forretningshemmeligheder. De
 berørte parter skal have en fuldstændig begrundelse og have adgang til at klage som omhandlet i
 artikel SERVIN.5.22 [Reguleringsmyndighed på telekommunikationsområdet], stk. 4.
 3. Proceduren i stk. 1 og 2 hindrer ikke nogen af de berørte parter i at indbringe sagen for de
 retslige myndigheder.
 Artikel SERVIN.5.27: Konkurrencebeskyttelse over for storleverandører
 Hver af parterne indfører eller opretholder passende foranstaltninger med henblik på at forhindre
 leverandører af telekommunikationsnet eller telekommunikationstjenester, som alene eller sammen
 udgør en storleverandør, i at påbegynde eller fortsætte en konkurrencebegrænsende praksis.
 Konkurrencebegrænsende praksis er navnlig:
 a) konkurrencebegrænsende krydssubsidiering
 b) udnyttelse af oplysninger fra konkurrenter til konkurrencebegrænsende formål og
 119
 ---pagebreak--- c) undladelse af rettidigt at give andre tjenesteydere tekniske oplysninger om væsentlige
 faciliteter og kommercielt relevante oplysninger, som de har brug


text:
for for at kunne levere
 tjenesteydelser.
 Artikel SERVIN.5.28: Sammenkobling med storleverandører
 1. Hver af parterne sikrer, at storleverandører af offentlige telekommunikationsnet eller
 offentlige telekommunikationstjenester leverer sammenkobling på et hvilket som helst teknisk
 muligt sted i nettet. En sådan sammenkobling skal gives:
 a) på ikkediskriminerende vilkår og betingelser (bl.a. hvad angår takster, tekniske standarder,
 specifikationer, kvalitet og vedligeholdelse) og med en kvalitet, der ikke er ringere end den,
 der tilbydes i forbindelse med storleverandørens egne tilsvarende tjenester eller dens
 datterselskabers eller andre tilknyttede selskabers tilsvarende tjenester
 b) rettidigt på vilkår og betingelser (bl.a. hvad angår takster, tekniske standarder, specifikationer,
 kvalitet og vedligeholdelse), som er gennemsigtige og rimelige under hensyntagen til de
 økonomiske muligheder og tilstrækkeligt ubundtede til, at leverandøren ikke er nødt til at
 betale for netværkselementer eller -faciliteter, som ikke er nødvendige for at kunne levere
 tjenesteydelsen og
 c) efter anmodning ved yderligere punkter end de nettermineringspunkter, der tilbydes
 hovedparten af brugerne, mod en afgift, der afspejler omkostningerne ved oprettelsen af de
 nødvendige yderligere faciliteter.
 2. Procedurerne for sammenkobling med en storleverandør skal gøres offentligt tilgængelige.
 3. Storleverandører skal gøre deres sammenkoblingsaftaler eller deres standardtilbud på
 sammenkobling offentligt tilgængelige, hvis det er hensigtsmæssigt.
 Artikel SERVIN.5.29: Adgang til større leverandørers væsentlige faciliteter
 Hver af parterne sikrer, at storleverandører på dens område stiller væsentlige faciliteter til rådighed
 for leverandører af telekommunikationsnet eller telekommunikationstjenester på rimelige og
 ikkediskriminerende vilkår og betingelser for levering af offentlige telekommunikationstjenester,
 undtagen når dette ikke er nødvendigt for at opnå en effektiv konkurrence på grundlag af de faktiske
 oplysninger, der indsamles, og den vurdering af markedet, som reguleringsmyndigheden på
 telekommunikationsområdet har foretaget. En storleverandørs væsentlige faciliteter kan omfatte
 netværkselementer, lejede kredsløbstjenester og tilhørende faciliteter.
 Artikel SERVIN.5.30: Knappe ressourcer
 1. Hver part sikrer, at tildelingen og meddelelsen af brugsrettigheder til knappe ressourcer,
 herunder radiofrekvenser, numre og anlægsrettigheder, sker på en åben, objektiv, rettidig,
 gennemsigtig, ikkediskriminerende og forholdsmæssig måde og under hensyntagen til mål af almen
 interesse. Procedurer og betingelser og forpligtelser knyttet til brugsrettigheder skal være baseret på
 objektive, gennemsigtige, ikkediskriminerende og forholdsmæssige kriterier.
 2. Den nuværende brug af tildelte frekvensbånd skal gøres offentligt tilgængelig, men det er
 ikke nødvendigt med en detaljeret identifikation af radiofrekvenser, der er allokeret til specifikke
 statslige anvendelser.
 120
 ---pagebreak--- 3. Parterne kan benytte markedsbaserede metoder, såsom udbudsprocedurer, til at tildele
 frekvenser til kommerciel brug.
 4. Parterne er enige om, at en parts foranstaltninger til allokering og tildeling af frekvenser og
 frekvensforvaltning ikke i sig selv er uforenelige med artikel SERVIN.2.2 [Markedsadgang] og 3.2
 [Markedsadgang]. Hver part bevarer retten til at indføre og anvende frekvens- og
 frekvensforvaltningsforanstaltninger, der kan begrænse antallet af leverandører af
 telekommunikationstjenester, forudsat at dette sker på en måde, der er i overensstemmelse med
 denne aftale. Dette omfatter muligheden for at tildele frekvensbånd under hensyntagen til
 nuværende og fremtidige behov og frekvensressourcer.
 Artikel SERVIN.5.31: Forsyningspligtydelser
 1. Hver af parterne kan hver især fastlægge den form for forsyningspligtydelser, de ønsker at
 opretholde, og træffe beslutning om deres anvendelsesområde og gennemførelse.
 2. Hver af parterne forvalter forsyningspligten på en forholdsmæssig, gennemsigtig, objektiv og


text:
ikkediskriminerende måde, som er neutral med hensyn til konkurrence, og som ikke er mere
 byrdefuld end nødvendigt for den form for forsyningspligtydelser, der er fastlagt af den pågældende
 part.
 3. Hver af parterne sikrer, at procedurerne for udpegelse af leverandører af
 forsyningspligtydelser er åbne for alle leverandører af offentlige telekommunikationsnet eller
 offentlige telekommunikationstjenester. Udpegelsen sker ved hjælp af en effektiv, gennemsigtig og
 ikkediskriminerende mekanisme.
 4. Hvis en part beslutter at yde kompensation til leverandørerne af forsyningspligtydelser,
 sikrer den, at en sådan kompensation ikke overstiger nettoomkostningerne ved forsyningspligten.
 Artikel SERVIN.5.32: Nummerportabilitet
 Hver part sikrer, at leverandører af offentlige telekommunikationstjenester tilbyder
 nummerportabilitet på rimelige vilkår og betingelser.
 Artikel SERVIN.5.33: Åben internetadgang
 1. Hver part sikrer med forbehold af sine love og forskrifter, at leverandører af
 internetadgangstjenester giver brugerne af disse tjenester mulighed for:
 a) få adgang til og formidle oplysninger og indhold, anvende og levere applikationer og tjenester
 efter eget valg inden for rammerne af en ikkediskriminerende, rimelig, gennemsigtig og
 forholdsmæssig netforvaltning og
 b) anvende udstyr efter eget valg, forudsat at dette udstyr ikke skader andre enheders sikkerhed,
 det net eller de tjenester, der udbydes via nettet.
 2. Det præciseres, at intet i denne artikel er til hinder for, at parterne vedtager foranstaltninger
 med henblik på at beskytte den offentlige sikkerhed med hensyn til brugere online.
 Artikel SERVIN.5.34: Fortrolig behandling af oplysninger
 121
 ---pagebreak--- 1. Hver af parterne sikrer, at leverandører, der får oplysninger fra en anden leverandør i
 forbindelse med forhandlinger om aftaler i henhold til artikel SERVIN.5.24 (Sammenkobling),
 SERVIN.5.25 (Adgang og anvendelse), SERVIN.5.28 (Sammenkobling med storleverandører) og
 SERVIN.5.29 [Adgang til storleverandørers væsentlige faciliteter], udelukkende anvender disse
 oplysninger til det formål, hvortil de er givet, og til enhver tid respekterer, at de oplysninger, der
 fremsendes eller opbevares, skal behandles fortroligt.
 2. Hver af parterne sikrer fortroligheden af kommunikation og relaterede trafikdata, der
 videregives i forbindelse med brug af offentlige telekommunikationsnet eller offentlige
 telekommunikationstjenester, med forbehold af kravet om, at de foranstaltninger, der træffes med
 henblik herpå, ikke udgør et middel til vilkårlig eller uberettiget forskelsbehandling eller en skjult
 begrænsning af handelen med tjenesteydelser.
 Artikel SERVIN.5.35: Udenlandsk aktiebesiddelse
 Med hensyn til levering af telekommunikationsnet eller telekommunikationstjenester gennem
 etablering og uanset artikel SERVIN.2.7 [Ikke-forenelige foranstaltninger og undtagelser] må en part
 ikke pålægge joint ventures krav eller begrænse udenlandsk kapitals deltagelse udtrykt i
 maksimumsgrænser for procentvise andele af udenlandsk ejede aktier eller den samlede værdi af
 individuelle eller samlede udenlandske investeringer.
 Artikel SERVIN.5.36: Internationale roamingtjenester28
 1. Parterne bestræber sig på at samarbejde om at fremme gennemsigtige og rimelige takster
 for internationale mobilroamingtjenester på en måde, der kan bidrage til at fremme væksten i
 handelen mellem parterne og øge forbrugernes velfærd.
 2. Parterne kan vælge at tage skridt til at øge gennemsigtigheden og konkurrencen med
 hensyn til internationale roamingtakster for mobiltelefoni og teknologiske alternativer til
 roamingtjenester, som f.eks.:
 a) sikring af, at oplysninger vedrørende detailtakster er let tilgængelige for forbrugerne, og
 b) minimering af hindringerne for udnyttelsen af teknologiske alternativer til roaming, hvor
 forbrugerne, når de besøger den ene parts område fra den anden parts


text:
område, kan få
 adgang til telekommunikationstjenester ved hjælp af en enhed efter eget valg.
 3. Hver part opfordrer leverandører af offentlige telekommunikationstjenester på dens område
 til at offentliggøre oplysninger om detailtakster for internationale roamingtjenester for taletelefoni,
 data og sms'er, som tilbydes deres slutbrugere, når de besøger den anden parts område.
 4. Intet i denne artikel forpligter en part til at regulere takster eller vilkår for internationale
 roamingtjenester.
 28
 Denne artikel finder ikke anvendelse på roamingtjenester inden for EU, som er kommercielle
 mobiltjenester, der leveres i henhold til en forretningsaftale mellem leverandører af offentlige
 telekommunikationstjenesteydelser, der gør det muligt for en slutbruger at benytte sin mobiltelefon
 eller andre anordninger til stemme-, data- eller meddelelsestjenester, mens den pågældende befinder
 sig uden for den medlemsstat, hvor slutbrugerens hjemlands offentlige telekommunikationsnet
 dækker.
 122
 ---pagebreak--- Afdeling 5: Finansielle tjenesteydelser
 Artikel SERVIN.5.37 Anvendelsesområde
 1. Denne afdeling finder anvendelse på en parts foranstaltninger, der påvirker leveringen af
 leveringstjenester ud over kapitel 1, 2, 3 og 4 i dette afsnit og afdeling 1 og 2 i dette kapitel.
 2. I denne afdeling forstås ved "aktiviteter, der udføres under udøvelse af offentlig myndighed"
 som omhandlet i artikel SERVIN.1.2 [Definitioner], litra f), følgende29:
 a) aktiviteter, der gennemføres af en centralbank eller monetær myndighed eller enhver anden
 offentlig enhed som led i penge- eller valutakurspolitikker
 b) aktiviteter, der udgør en del af en lovmæssig ordning for social sikkerhed eller offentlige
 pensionsplaner og
 c) andre aktiviteter, der udøves af en offentlig enhed for statens regning eller med dens garanti
 eller under anvendelse af partens eller dens offentlige enheders finansielle midler.
 3. Med henblik på anvendelsen af denne afdelings artikel SERVIN.1.2 [Definitioner], litra f),
 gælder det, at hvis en part tillader, at dens leverandør af finansielle tjenesteydelser udøver de
 aktiviteter, der er omhandlet i stk. 2, litra b) eller c), i konkurrence med en offentlig enhed eller en
 leverandør af finansielle tjenesteydelser, omfatter "aktiviteter, der udføres under udøvelse af
 offentlig myndighed" ikke disse aktiviteter.
 4. Artikel SERVIN.1.2 [Definitioner], litra a), finder ikke anvendelse på tjenesteydelser, der er
 omfattet af denne afdeling.
 Artikel SERVIN.5.38: Definitioner
 I dette afsnit forstås ved:
 a) "finansiel tjenesteydelse": enhver tjenesteydelse af finansiel art, der tilbydes af en leverandør
 af finansielle tjenesteydelser fra/i en part, og som omfatter følgende aktiviteter:
 i) forsikring og forsikringsrelaterede tjenesteydelser:
 A) direkte forsikring (inklusive coassurance):
 aa) livsforsikring
 bb) skadesforsikring
 B) genforsikring og retrocession
 C) forsikringsformidling såsom mæglervirksomhed og agentur og
 29
 Det præciseres, at denne ændring finder anvendelse på "tjenesteydelser, der leveres under udøvelse af
 offentlig myndighed" i artikel SERVIN.1.2 [Definitioner], litra o), da den finder anvendelse på
 "aktiviteter, der udføres under udøvelse af offentlig myndighed" i artikel SERVIN.1.2 [Definitioner], litra
 f).
 123
 ---pagebreak--- D) støttetjenester for forsikring såsom tjenester i forbindelse med rådgivning,
 forsikringsstatistik, risikovurdering og skadesgodtgørelse
 ii) bankmæssige og andre finansielle tjenesteydelser (eksklusive forsikring):
 A) modtagelse af indskud og andre tilbagebetalelige midler fra offentligheden
 B) långivning af alle typer, herunder forbrugslån, realkredit, factoring og
 finansiering af handelsmæssige transaktioner
 C) finansiel leasing
 D) alle betalings- og pengeoverførselstjenester, herunder kredit- og
 betalingskort, rejsechecks og bankchecks


text:
E) garantier og forpligtelser
 F) ved handel for egen eller kunders regning på børsen, markedet for
 unoterede værdipapirer eller på anden måde, med følgende:
 æ) pengemarkedsinstrumenter (herunder checks, veksler,
 indskudsbeviser)
 ø) valutaveksling
 å) afledte produkter, herunder, men ikke begrænset til,
 terminsforretninger og optioner
 aa) valutakurs- og renteinstrumenter, herunder produkter såsom swaps
 og aftaler om fremtidig rentesikring
 bb) omsættelige værdipapirer og
 cc) andre negotiable dokumenter og finansielle aktiver, herunder
 umøntede ædelmetaller
 G) deltagelse i udstedelse af alle former for værdipapirer, herunder
 tegningsgaranti og salg som agent (såvel offentligt som privat) og
 tilvejebringelse af tjenesteydelser i forbindelse med sådanne udstedelser
 H) låneformidling på pengemarkedet
 I) forvaltning af aktiver såsom likviditets- og porteføljeforvaltning, alle former
 for kollektiv investeringspleje, administration af pensionsfonde, forvaring og
 forvaltning af betroede midler
 J) afregning og clearing i forbindelse med finansielle aktiver, herunder
 værdipapirer, derivatprodukter og andre omsætningspapirer
 K) tilvejebringelse og overførsel af finansielle oplysninger samt software til
 finansiel databehandling og dermed beslægtet software og
 124
 ---pagebreak--- L) rådgivning, formidling og andre finansielle hjælpetjenesteydelser i
 forbindelse med de under litra A)-K) nævnte aktiviteter, herunder
 kreditoplysning og -analyse, undersøgelser og rådgivning i tilknytning til
 investeringer og porteføljer, rådgivning om opkøb og om
 selskabsrekonstruktion og -strategi
 b) "leverandør af finansielle tjenesteydelser": enhver fysisk eller juridisk person i en part, der
 søger at levere eller leverer finansielle tjenesteydelser, og som ikke omfatter offentlige
 enheder
 c) "ny finansiel tjenesteydelse": en tjenesteydelse af finansiel art, herunder tjenesteydelser
 vedrørende eksisterende og nye produkter eller den måde, hvorpå produktet leveres, som
 ingen anden leverandør af finansielle tjenesteydelser leverer på en parts område, men som
 leveres på den anden parts område
 d) "offentlig enhed":
 i) en statslig enhed, en centralbank eller en monetær myndighed i en part, eller en
 enhed ejet eller kontrolleret af en part, der hovedsagelig udøver statslige funktioner
 eller aktiviteter med statsligt formål, men herunder ikke en enhed, der hovedsagelig
 beskæftiger sig med at levere finansielle tjenesteydelser på kommercielle vilkår eller
 ii) en privat enhed, som udfører funktioner, der normalt udføres af en centralbank eller
 monetær myndighed, når den udfører disse funktioner
 e) "selvregulerende organisation": ethvert ikkestatsligt organ, herunder værdipapir- eller
 terminsbørser eller -markeder, clearingagentur eller en anden organisation eller
 sammenslutning, der i kraft af sin statut eller ved delegation fra centrale, regionale eller lokale
 myndigheder regulerer eller fører tilsyn med leverandører af finansielle tjenesteydelser, alt
 efter hvad der finder anvendelse.
 Artikel SERVIN.5.39: Tilsynsklausul
 1. Intet i denne aftale forhindrer en part i at indføre eller opretholde foranstaltninger af
 tilsynsmæssige årsager30, f.eks.:
 a) beskyttelse af investorer, indskydere, forsikringstagere eller personer, over for hvem en
 leverandør af finansielle tjenesteydelser har en tillidsforpligtelse eller
 b) sikring af deres finansielle systems integritet og stabilitet.
 2. Når sådanne foranstaltninger ikke er i overensstemmelse med denne aftales bestemmelser,
 må parten ikke benytte dem til at unddrage sig sine indrømmelser og forpligtelser i henhold til
 aftalen.
 Artikel SERVIN.5.40: Fortrolige oplysninger
 30
 Det præciseres, at dette ikke er til hinder for, at en part kan indføre eller opretholde foranstaltninger af
 forsigtighedshensyn over for filialer, der er etableret på dens område af


text:
juridiske personer i den anden
 part.
 125
 ---pagebreak--- Intet i denne aftale må fortolkes således, at det kræves af en part, at den skal videregive oplysninger
 om individuelle forbrugeres forhold og konti eller fortrolige eller ejendomsretligt beskyttede
 oplysninger, som offentlige enheder er i besiddelse af, jf. dog tredje del [Retshåndhævelse og retligt
 samarbejde i straffesager].
 Artikel SERVIN.5.41: Internationale standarder
 Parterne bestræber sig så vidt mulig på at sikre, at de internationalt aftalte standarder i sektoren for
 finansielle tjenesteydelser til regulering og tilsyn, til bekæmpelse af hvidvask af penge og finansiering
 af terrorisme og til bekæmpelse af skattesvig og -unddragelse gennemføres og anvendes på deres
 område. Sådanne internationalt aftalte standarder er bl.a. dem, der er vedtaget af: G20 Rådet for
 Finansiel Stabilitet Baselkomitéen for Banktilsyn, navnlig dens "hovedprincipper for effektivt
 banktilsyn" Den Internationale Forsikringstilsynsorganisation, navnlig dens "hovedprincipper for
 forsikring" Den Internationale Børstilsynsorganisation, navnlig dens "mål og principper for regulering
 af værdipapirer" Den Finansielle Aktionsgruppe og Det Globale Forum for Gennemsigtighed og
 Informationsudveksling på Skatteområdet under Organisationen for Økonomisk Samarbejde og
 Udvikling.
 Artikel SERVIN.5.42: Nye finansielle tjenesteydelser på en parts område
 1. Hver part tillader en leverandør af finansielle tjenesteydelser fra den anden part, der er
 etableret på dens område, at levere enhver ny finansiel tjenesteydelse, som den ville tillade sine
 egne leverandører af finansielle tjenesteydelser at levere i overensstemmelse med dens lovgivning i
 lignende situationer, forudsat at indførelsen af den nye finansielle tjenesteydelse ikke kræver
 vedtagelse af en ny lov eller ændring af en eksisterende lovgivning. Dette gælder ikke for den anden
 parts filialer, der er etableret på en parts område .
 2. En part kan bestemme den institutionelle og retlige form, gennem hvilken tjenesteydelsen
 kan leveres, og kan kræve, at der skal indhentes tilladelse til levering af tjenesteydelsen. Når en
 sådan tilladelse kræves, skal der træffes en afgørelse inden for en rimelig frist, og tilladelsen kan kun
 afslås af tilsynsmæssige årsager.
 Artikel SERVIN.5.43: Selvregulerende organisationer
 Hvis en part kræver medlemskab af, deltagelse i eller adgang til en selvregulerende organisation for
 leverandører af finansielle tjenesteydelser fra den anden part som betingelse for at kunne levere
 finansielle tjenesteydelser på partens område, sikrer parten, at den selvregulerende organisation
 overholder bestemmelserne i artikel SERVIN.2.3 (National behandling), 2.4
 [Mestbegunstigelsesbehandling] og 3.4 [National behandling] [og 3.5
 [Mestbegunstigelsesbehandling].
 Artikel SERVIN.5.44: Clearing- og betalingssystemer
 Parterne indrømmer på vilkårene og betingelserne for national behandling af leverandører af
 finansielle tjenesteydelser fra den anden part, som er etableret på deres område, adgang til
 betalings- og clearingsystemer, der drives af offentlige enheder, og til offentlige finansierings- og
 genfinansieringsfaciliteter, der er til rådighed som led i den normale forretningsgang. Denne artikel
 giver ikke adgang til partens faciliteter som långiver i sidste instans.
 Afdeling 6: Internationale søtransporttjenesteydelser
 Artikel SERVIN.5.45: Anvendelsesområde og definitioner
 126
 ---pagebreak--- 1. Denne afdeling finder anvendelse på foranstaltninger, der træffes af en part, og som
 påvirker leveringen af internationale søtransportydelser i tillæg til kapitel 1, 2, 3, 4 og afdeling 1.
 2. I denne afdeling og i dette afsnits kapitel 1, 2, 3 og 4 forstås ved:
 a) "internationale søtransportydelser": transport


text:
af passagerer eller gods med søgående skibe
 mellem en havn i den ene part og en havn i den anden part eller et tredjeland eller mellem en
 havn i en medlemsstat og en havn i en anden medlemsstat samt direkte kontraktforhold med
 leverandører af andre transportydelser for at sikre dør til dør-transport eller multimodal
 transport i henhold til et gennemgående transportdokument, men ikke levering af sådanne
 andre transportydelser
 b) "dør til dør-transport eller multimodal transport": transport af gods, hvortil der anvendes
 mere end én transportform, herunder et internationalt søled, i henhold til et gennemgående
 transportdokument
 c) "international godstransport": transport af gods mellem en havn i den ene part og en havn i
 den anden part eller et tredjeland eller mellem havne i forskellige medlemsstater
 d) "søfartshjælpetjenesteydelser": håndtering af søgods, toldklarering, opbevaring og oplagring
 af fragt, tjenesteydelser vedrørende containerterminaler og oplagring,
 skibsagenturvirksomhed og maritim speditørvirksomhed samt lager- og pakhusvirksomhed
 e) "håndtering af søgods": aktiviteter, der udføres af stevedorevirksomheder, herunder
 terminaloperatører, men ikke havnearbejderes aktiviteter som sådan, hvis disse arbejdere er
 organiseret uafhængigt af stevedorevirksomheder eller terminaloperatørvirksomheder. disse
 aktiviteter omfatter tilrettelæggelse af og tilsyn med:
 i) lastning eller losning af gods til eller fra et skib
 ii) surring eller afsurring af gods og
 iii) modtagelse eller levering og opbevaring af gods inden afsendelse eller efter losning
 f) "toldklareringstjenester": aktiviteter, der består i på vegne af en anden part at gennemføre
 toldformaliteter vedrørende import, eksport eller transport af gods, uanset om disse
 tjenesteydelser er tjenesteyderens hovedaktivitet eller et sædvanligt supplement til dennes
 hovedaktivitet
 g) "tjenesteydelser vedrørende containerterminaler og oplagring": aktiviteter i form af oplagring,
 fyldning, tømning eller reparation af containere og klargøring af containere med henblik på
 afskibning, såvel i havne som inde i landet
 h) "skibsagenturvirksomhed": aktiviteter, der består i som agent inden for et givet geografisk
 område at repræsentere et eller flere rederiers forretningsinteresser inden for følgende
 områder:
 i) markedsføring og salg af søtransport og dermed forbundne tjenesteydelser, fra
 udarbejdelse af tilbud til fakturering, udstedelse af konnossementer på vegne af
 linjerne eller selskaberne, erhvervelse og videresalg af de nødvendige tilknyttede
 tjenesteydelser, udarbejdelse af dokumentation og tilvejebringelse af
 forretningsoplysninger og
 127
 ---pagebreak--- ii) handlinger på virksomhedernes vegne, organisering af skibsanløb eller overtagelse af
 gods, når det er påkrævet
 i) "feeder-tjenesteydelser": med forbehold af omfanget af aktiviteter, der kan betragtes som
 cabotage i henhold til den relevante nationale lovgivning, forudgående og efterfølgende
 transport ad søvejen af international fragt, herunder i containere og som stykgods og tør og
 våd bulkfragt mellem havne på en parts område, forudsat at de pågældende internationale
 gods er "undervejs", dvs. er på vej mod et bestemmelsessted eller kommer fra en fragthavn
 uden for den pågældende parts område
 j) "maritime speditionstjenester"": aktiviteter, der består i at tilrettelægge og kontrollere
 forsendelsesoperationer på rederiernes vegne ved at tilrettelægge transportydelser og
 tilknyttede tjenesteydelser, udarbejde dokumentation og tilvejebringe forretningsoplysninger
 k) "havnetjenester": tjenesterudført af en havns forvaltningsorgan, underleverandører eller
 andre tjenesteydere til støtte for transport af gods eller passagerer inden for en søhavns
 område eller på vandvejen, der giver adgang til dette område. og
 l)


text:
"lager- og pakhusvirksomhed": oplagring af frost- eller kølevarer, bulkgodslagring af væsker
 eller gasser og anden lager- eller pakhusvirksomhed.
 Artikel SERVIN.5.46: Forpligtelser
 1. Med forbehold af ikkeforenelige foranstaltninger eller andre foranstaltninger, der er
 omhandlet i artikel SERVIN.2.7 [Ikkeforenelige foranstaltninger og undtagelser] og 3.5
 [Ikkeforenelige foranstaltninger], anvender hver af parterne princippet om ubegrænset adgang til
 det internationale maritime marked og handel på et kommercielt og ikkediskriminerende grundlag
 ved:
 a) for skibe, der fører den anden parts flag, eller som drives af den anden parts leverandører af
 tjenesteydelser, en behandling, der ikke er mindre gunstig end den, de indrømmer egne skibe,
 bl.a. med hensyn til
 i) adgang til havne
 ii) anvendelse af havneinfrastruktur
 iii) anvendelse af hjælpetjenesteydelser inden for søtransport og
 iv) toldfaciliteter og tildeling af liggeplads og faciliteter til lastning og losning, herunder
 relaterede gebyrer og afgifter
 b) at stille følgende havnetjenester til rådighed for den anden parts leverandører af
 internationale søtransporttjenester på vilkår og betingelser, der både er rimelige og ikke
 mindre gunstige end dem, der gælder for dens egne leverandører eller fartøjer eller for
 fartøjer eller leverandører fra et tredjeland (herunder gebyrer og afgifter, specifikationer for
 og kvaliteten af den tjenesteydelse, der skal leveres): lodstjenester, slæbe- og
 bugserassistance, forsyning med proviant, brændstof og vand, affaldsindsamling og
 deponering af ballastaffald, skibsinspektørtjenester, navigationsassistance,
 nødreparationsfaciliteter, forankring, faciliteter ved ankomst til og afsejling fra liggeplads,
 kystbaserede operationelle tjenester, der er af betydning for skibsfarten, herunder
 kommunikation og leverance af vand og elektricitet
 128
 ---pagebreak--- c) godkendelse af, at leverandører af internationale søtransportydelser fra den anden part kan
 omrokere ejede eller lejede containere, der transporteres på et ikkeindtægtsgivende grundlag
 mellem havne i Det Forenede Kongerige eller mellem havne i en medlemsstat, forudsat at den
 kompetente myndighed i givet fald giver tilladelse hertil og
 d) godkendelse af, at leverandører af internationale søtransportydelser fra den anden part kan
 levere feeder-tjenesteydelser mellem havne i Det Forenede Kongerige eller mellem havne i en
 medlemsstat, forudsat at den kompetente myndighed i givet fald giver tilladelse hertil.
 2. Ved anvendelsen af det i stk. 1 omhandlede princip skal parterne:
 a) undlade at indføre lastfordelingsaftaler i fremtidige aftaler med tredjelande om
 søtransportydelser, herunder transport af tør og flydende bulk og linjefart, og inden for en
 rimelig frist ophæve sådanne lastfordelingsaftaler, som måtte findes i tidligere aftaler,
 b) undlade at indføre eller opretholde en foranstaltning, der kræver, at hele eller en del af en
 international fragt skal transporteres udelukkende af skibe, der er registreret i den
 pågældende part, eller som ejes eller kontrolleres af fysiske personer i den pågældende part.
 c) afskaffe og afholde sig fra at indføre ensidige foranstaltninger eller administrative, tekniske
 eller andre hindringer, der kan udgøre en skjult begrænsning eller have diskriminerende
 virkninger for den frie levering af internationale søtransporttjenester og
 d) ikke forhindre leverandører af internationale søtransportydelser fra den anden part i direkte
 at indgå kontrakter med andre leverandører af transporttjenester til dør til dør-transport eller
 multimodal transport.
 Afdeling 7: Juridiske tjenesteydelser
 Artikel SERVIN.5.47: Anvendelsesområde
 1. Denne afdeling finder anvendelse på en parts foranstaltninger, der påvirker leveringen af
 leveringstjenester


text:
ud over kapitel 1, 2, 3 og 4 i dette afsnit og afdeling 1 og 2 i dette kapitel.
 2. Intet i denne afdeling berører en parts ret til at regulere og føre tilsyn med leveringen af
 udpegede juridiske tjenesteydelser på dens område på en ikkediskriminerende måde.
 Artikel SERVIN.5.48: Definitioner
 I denne afdeling forstås ved:
 a) "udpegede juridiske tjenesteydelser": juridiske tjenesteydelser i relation til lovgivningen om
 hjemstedskompetence og folkeretten, med undtagelse af EU-retten
 b) "hjemstedskompetence": jurisdiktionen (eller en del af jurisdiktionen) i den medlemsstat eller
 Det Forenede Kongerige, hvor en advokat har erhvervet sit hjemlands advokattitel, eller, hvis
 der er tale om en advokat, der har erhvervet en advokattitel i mere end én jurisdiktion, en af
 disse jurisdiktioner
 c) "lovgivning om hjemstedskompetence": loven i det land, hvor advokaten har sin egen
 jurisdiktion31
 31
 Det præciseres, at EU-retten med henblik på dette afsnit er en del af lovgivningen om
 hjemstedskompetence for de advokater, der er omhandlet i artikel SERVIN 5.48 [Definitioner], litra
 e), nr. i).
 129
 ---pagebreak--- d) "hjemlandets advokattitel":
 i) for en advokat fra Unionen, en advokattitel, der er erhvervet i en medlemsstat, og som
 giver tilladelse til levering af juridiske tjenesteydelser i den pågældende medlemsstat eller
 ii) for en advokat i Det Forenede Kongerige, advokattitlen, barrister eller solicitor, der giver
 tilladelse til levering af juridiske tjenesteydelser i en hvilken som helst del af Det Forenede
 Kongeriges jurisdiktion
 e) "advokat":
 i) en fysisk person fra Unionen, der i en medlemsstat har tilladelse til at levere juridiske
 tjenesteydelser inden for hjemlandets jurisdiktion eller
 ii) en fysisk person fra Det Forenede Kongerige, der i enhver del af Det Forenede Kongeriges
 jurisdiktion har tilladelse til at levere juridiske tjenesteydelser under hjemlandets
 advokattitel
 f) "advokat fra den anden part":
 i) hvis "den anden part" er Unionen, en advokat som omhandlet i litra e), nr. i) eller
 ii) hvis "den anden part" er Det Forenede Kongerige, en advokat som omhandlet i litra e), nr.
 ii) og
 g) "juridiske tjenesteydelser": følgende tjenesteydelser:
 i) juridisk rådgivning og
 ii) juridisk voldgift, mægling og mægling (dog ikke sådanne ydelser, når de leveres af fysiske
 personer, jf. artikel SERVIN 4.1 [Anvendelsesområde og definitioner]32.
 "Juridiske tjenesteydelser" omfatter ikke juridisk repræsentation ved administrative organer,
 domstole og andre behørigt oprettede officielle retsinstanser i en part, juridisk rådgivning og
 juridisk godkendelse, dokumentation og certificering, der leveres af aktører i retsvæsenet, der
 har fået overdraget offentlige opgaver inden for retsplejen, såsom notarer, "huissiers de justice"
 eller andre "officiers publics et ministériels", og tjenesteydelser leveret af stævningsmænd, der
 er udpeget ved et officielt regeringsdokument.
 Artikel SERVIN.5.49: Forpligtelser
 1. En part tillader en advokat fra den anden part at levere bestemte juridiske tjenesteydelser
 på sit område under advokatens hjemlige jurisdiktion, jf. artikel SERVIN 2.2 [Markedsadgang],
 SERVIN 2.3 [National behandling], SERVIN 3.2 [Markedsadgang], SERVIN 3.4 [Markedsadgang] og
 SERVIN 3.4.. [Kontraktuelle tjenesteydelsesleverandører og selvstændige erhvervsdrivende].
 32
 "juridisk voldgift, forlig og mægling": udarbejdelse af dokumenter, der skal forelægges for,
 forberedelse på møde med og møde for en voldgiftsmand, forligsmand eller mægler i enhver tvist,
 der vedrører anvendelsen og fortolkningen af


text:
lovgivningen. Det omfatter ikke voldgift, forlig og mægling
 i tvister, der ikke vedrører anvendelse og fortolkning af lovgivning, og som henhører under tjenesteydelser i
 tilknytning til virksomhedsrådgivning. Det omfatter heller ikke det at fungere som voldgiftsmand, forligsmand
 eller mægler. Som underkategori henviser internationale juridiske voldgifts-, mæglings- eller
 mæglingstjenesteydelser til de samme tjenesteydelser, når tvisten involverer parter fra to eller flere lande.
 130
 ---pagebreak--- 2. Hvis en part (værtsjurisdiktionen) kræver registrering på dens område som betingelse for, at
 en advokat fra den anden part kan levere udpegede juridiske tjenesteydelser i henhold til stk. 1, må
 kravene og proceduren for en sådan registrering ikke:
 a) være mindre gunstige end den, der gælder for en fysisk person fra et tredjeland, der
 leverer juridiske tjenesteydelser i forbindelse med tredjelandes lovgivning eller folkeretten
 under den pågældende persons advokattitel på værtsjurisdiktionens område og
 b) udgøre eller svare til et krav om at omkvalificere sig til eller få adgang til advokatstanden i
 værtslandets jurisdiktion.
 3. Stk. 4 finder anvendelse på levering af udpegede juridiske tjenesteydelser i henhold til stk. 1
 gennem etablering.
 4. En part tillader en juridisk person fra den anden part at oprette en filial på sit område,
 hvorigennem udpegede juridiske tjenesteydelser33 leveres i henhold til stk. 1, i overensstemmelse
 med og på de betingelser, der er fastsat i kapitel 2 [Liberalisering af investeringer] i dette afsnit.
 Dette berører ikke krav om, at en vis procentdel af en juridisk persons aktionærer, ejere, partnere
 eller direktører skal være kvalificerede eller udøve et bestemt erhverv, f.eks. advokater eller
 revisorer.
 Artikel SERVIN.5.50: Ikkeforenelige foranstaltninger
 1. Artikel 5.49 [Forpligtelser] finder ikke anvendelse på:
 a) enhver eksisterende ikkeforenelig foranstaltning truffet af en part på følgende niveau:
 i) for Unionen:
 A) Unionen, jf. Unionens liste i bilag SERVIN-1 [Eksisterende foranstaltninger]
 B) en medlemsstats centrale forvaltningsniveau, jf. Unionens liste i bilag SERVIN-1
 [Eksisterende foranstaltninger]
 C) en medlemsstats regionale forvaltningsniveau, jf. Unionens liste i bilag SERVIN-1
 [Eksisterende foranstaltninger] eller
 D) en anden lokal forvaltning end den, der er omhandlet i litra c), og
 ii) for Det Forenede Kongerige:
 A) det centrale forvaltningsniveau, jf. Det Forenede Kongeriges liste i bilag SERVIN-1
 [Eksisterende foranstaltninger]
 B) et regionalt forvaltningsniveau, jf. Det Forenede Kongeriges liste i bilag SERVIN-1
 [Eksisterende foranstaltninger] eller
 C) lokalt forvaltningsniveau
 b) fortsat anvendelse eller omgående fornyelse af en ikkeforenelig foranstaltning som omhandlet
 i litra a) eller
 c) en ændring af enhver ikkeforenelig foranstaltning som omhandlet i litra a) og b), i det omfang
 den ikke mindsker foranstaltningens overensstemmelse, som den forelå umiddelbart før
 ændringen, med artikel SERVIN.5.49 [Forpligtelser].
 33
 Det præciseres, at i dette stykke forstås der ved "udpegede juridiske tjenesteydelser" for
 tjenesteydelser, der leveres i Unionen, juridiske tjenesteydelser i relation til Det Forenede
 Kongeriges ret eller dele heraf og folkeretten (med undtagelse af EU-retten) og for tjenesteydelser,
 der leveres i Det Forenede Kongerige, juridiske tjenesteydelser i relation til medlemsstaternes ret
 (herunder EU-retten) og folkeretten (med undtagelse af EU-retten).
 131
 ---pagebreak--- 2. Artikel SERVIN 5.49 [Forpligtelser] finder ikke anvendelse på en parts foranstaltning, som er i
 overensstemmelse med de forbehold, betingelser eller kvalifikationer,